22:55 / 02.12.2016 3301 pdf Ўқиш режими + -\n29–Албатта, Муҳаммад соллаллоҳу алайҳи васаллам У зотнинг мустафо бандаси, мужтабо набийси ва муртазо расулидир.\nБу сўзлар, қуйидаги оятларда ҳам худди анашу маъноларда ишлатилгандир.\n«Албатта, Аллоҳ Одамни, Нуҳни, Оли Иброҳимни ва Оли Имронни оламлар ичидан танлаб олди». (Ол-и Имрон сураси, 33).\n«Бас, Роббиси уни саралаб олди ва солиҳлардан қилди». (Қалам сураси, 50).\n«Магар Ўзи рози бўлган расули бўлса, бас, албатта, У зот унинг олдидан ва ортидан кузатувчи йўллайди». (Жин сураси, 27).\nБу сўзларнинг уччалови ҳам анбиёлар шаънида истеъмол қилингандир. Аллоҳ таоло бошқа анбиёлар ҳақида алоҳида, алоҳида келган нарсани Муҳаммад соллаллоҳу алайҳи васалламнинг ҳақларида жамлаб зикр қилди.\nБилингки, махлуқнинг камолоти - унинг Аллоҳга бўлган бандалигининг юзага чиқаришдадир. Банда бандаликни юзага чиқаришликни қанчалик зиёда қилса, унинг камолати шунчалик зиёда бўлади, даражаси шунчалик олий бўлади. Чунки, фаришталар шаънида қуйидаги оят келган:\n«Йўқ улар ҳурматланган бандалардир». (Анбиё сураси, 26).\nАллоҳ таоло Ўз Пайғамбари соллаллоҳу алайҳи васалламни энг шарафли мақомларда, банда, деб номлаган. Исронинг зикрида: «Ўз бандасини исро қилдирган зот пок бўлди», (Ал-исро сураси, 1) деган. Шунингдек, бошқа оятларда: «Албатта, Аллоҳнинг бандаси туриб, Унга дуо қилганди». (Жин сураси, 19).\n«Бас, Ўз бандасига ваҳий қилган нарсани ваҳий қилди». (Нажм сураси, 10).\n«Агар бандамизга нозил қилган нарсамизда шубҳада бўлсангиз», (Бақара сураси, 23) деган.\nПайғамбар соллаллоҳу алайҳи васалламнинг ўзлари умматларнинг ташаҳҳудда:\n«Ашҳаду анлаа илаҳа иллаллоҳу ва ашҳаду анна Муҳаммадан абдуҳу ва Расулуҳи» демоқни ўргатганлар, амр қилганлар.\nУ киши соллаллоҳу алайҳи васалламнинг пайғамбарликлари далили:\n1–«Муҳаммад бир пайғамбар, холос. Ундан олдин ҳам пайғамбарлар ўтган». (Ол-и Имрон сураси, 144).\n2–«Муҳаммад-Аллоҳнинг пайғамбаридир. У билан бирга бўлганлар кофирларга шиддатли...» (Фатҳ сураси, 29).\n3–«Ва Муҳаммадга нозил қилинган нарсага иймон келтирдилар. У Роббиларидан бўлган ҳақдир». (Муҳаммад сураси, 2).\n4–«Ва Қуръон ҳакийм ила қасамки, албатта сен пайғамбар этиб юборилганлардансан. Тўғри йўлдасан» (Ёсин сураси, 2-4) оятлари.\nНабий ва Расул орасидаги фарқ ҳақида бир неча фикрлар зикр қилган:\n1–Аллоҳ кимга осмондан хабар берсаю, ўша хабарни бошқаларга етказишни амр қилса, ўша одам набий ва расулдир. Аммо, бошқаларга етказишни амр қилмаса набийдир, расул эмас.\nХулоса шулки, расул ўзига келган пайғамбарликни ўзгаларга етказишга амр қилингандир. Набий эса, бунга амр қилинмагандир. Расул пайғамбарликни ўзгаларга етказишга амр қилингандир. Набий эса, бунга амр қилинмагандир. У пайғамбарликни бошқаларга етказадими, етказмайдими бари-бир.\n2–Расул умумий бўлиб, фаришталардан ҳам, башардан ҳам бўлаверади. Аллоҳ таоло Қуръонда «Албатта, у ҳурматли Расулнинг гапидир» (Таквир сураси, 19) деганда, Жаброил алайҳиссаломни ирода қилган.\n«Расулларимиз Уларни вафот этдирди», (Аъроф сураси, 37) деганда ҳам, фаришталарни ирода қилган.\n3–Расул янги шариат билан келади. Набий янги шариат билан келмайди. Балки, олдинги шариатга амал қилади ва ўзгаларни ҳам, ўшанга амал қилишга чақиради.\n30–Ва, албатта, у киши соллаллоҳу алайҳи васаллам анбиёларнинг охиргисидирлар.\nДалил: «Лекин, Аллоҳнинг Расули ва набийларнинг охиргисидир», (Ахзоб сураси, 40) оят ва Пайғамбар соллаллоҳу алайҳи васалламнинг қуйидаги ҳадислари дир:\n1–«Менинг ва анбиёларнинг мисоли, худди биноси гўзал бир қасрга ўхшайди. Унда бир ғишт ўрни тарк қилингандир. Бас, назар солувчилар уни айланиб кўриб, биносининг гўзаллигидан ажабланадилар. Фақат халиги ғишт ўрнидан бошқа айб топа олмайдилар.\n2–«Албатта, менинг бир неча исмларим бор. Мен Муҳаммадман. Мен Аҳмадман. Мен ал-Моҳий-ўчирувчиман. Аллоҳ мен билан куфрни ўчиради. Мен ал- Ҳошр-тўпловчиман. Одамлар қадамим остида тўпланадилар. Мен, ал-Оқибман. ал-Оқиб-ортдан келувчи-ундан кейин набий келмайдиган зотдир». (Бухорий, Муслим).\n3–«Албатта, келажакда менинг умматимда ўттизта каззоб бўлади. Ҳаммаси ўзини набий, деб даъво қилади. Ҳолбуки, мен набийларни охиргисиман. Мендан кейин набий йўқдир». (Муслим Савбондан ривоят қилган).\n4–«Бошқа анбиёлардан олти нарса ила афзал қилиндим:\n1-Менга жамловчи калом берилди.\n2-Менга душманимга қўрқинч солиш ила нусрат берилди.\n3-Менга ўлжалар ҳалол қилинди.\n4-Менга ер покловчи ва масжид қилинди.\n5-Мен ҳамма халойиққа юборилдим.\n6-Мен билан набийлар тугатилди». (Муслим, Термизий).\n31–Ва у киши салоллоҳу алайҳи васаллам тақводорларнинг имомидирлар.\nИмом, ортидан бошқалар эргашадиган шахс, деганидар. Бас, тақводорлар У киши соллаллоҳу алайҳи васалламга эргашадилар. У киши салоллоҳу алайҳи васаллам иқтидо учун юборилганлар. Ким у кишига эргашса, иқтидо қилса тақводорлардан бўлади.\nДалил: «Сен: Агар Аллоҳга муҳаббат қиладиган бўлсангиз, менга эргашинг. Аллоҳ сизга муҳаббат қиладир», деб айтгин». (Оли Имрон сураси, 31) ояти.\n«Сиздан ҳеч ким, токи ҳовои нафси мен келтирган нарсага тобеъ бўлмагунча, ҳаргиз мўмин бўла олмайди», деган ҳадислари. (Бухорий).\n32–У киши пайғамбарларнинг улуғидирлар.\n1-«Мен қиёмат куни одам боласининг улуғидирман. Устидан қабр биринчи ёриладиган шахс - менман. Аввалги шафоатчи - менман. Аввалги шафоат қлинувчи - менман». (Муслим).\n2-Шафоат ҳадиснинг аввалида: «Қиёмат куни мен одамларнинг улиғидирман», деган гаплари.\n3-«Албатта, Аллоҳ Канона (қабиласи)ни Исмоил авлодидан танлаб олгандир. Қурайшни Канонадан, Қурайшдан эса, Бани Ҳошимни танлаб олгандир. Бани Ҳошимдан мени танлаб олгандир». (Муслим, Термизий).\nИшкол: Мазкур ҳадислар билан қуйидаги ҳадислар орасида ишкол чиқади:\nПайғамбар соллаллоҳу алайҳи васаллам: «Мени Мусодан афзал кўрманглар. Бас, қиёмат куни одамлар хушларига келганларида, мен энг аввал ўзига келган шахс бўламан. Ўшанда, Мусони аршнинг пойчасидан ушлаб турган ҳолини кўраман. У мендан олдин ўзига келганми ёки Аллоҳ истисно қилганларданми билмайман», деганлар. (Бухорий, Муслим).\nРасулуллоҳ соллаллоҳу алайҳи васалламнинг ушбу гаплари билан «Фахр эмасу, мен одам боласининг улуғидирман», (Термизий, Ибн Можа, Аҳмад) деганларни қандоқ қилиб жамлаш мумкин?»\nЖавоб шулки: Пайғамбаримиз соллаллоҳу алайҳи васалламнинг «Мени Мусодан афзал кўрманглар», деган гапларининг сабаби бор. Чунки, бир яҳудий: «Йўқ! Мусони башарият устидан танлаб олган зот билан қасамки», деганида, бир мусулмон унга бир тарсаки уриб: «Расулуллоҳ соллаллоҳу алайҳи васаллам орамизда туриб, шу гапни айтасанми?! деган. Ҳалиги яҳудий келиб ўзига тарсаки урган кишидан шикоятдан қилганда, Расулуллоҳ соллаллоҳу алайҳи васаллам юқоридаги гапни айтганлар. Чунки, таассуб ва тарафкашлик йўли билан, ҳавойи нафсга берилиб афзал кўришлик дуруст эмас. Аллоҳ бундай фахр қилишни ҳаром қилган. Аслида эса пайғамбарларнинг бир-бирларидан афзалликлари Қуръони каримда ҳам собитдир.\nАллоҳ таоло: «Ўшалар - пайғамбарлар. Биз уларнинг баъзиларини баъзиларидан афзал қилдик», (Бақара сураси, 253) деган.\nЯна: «Батаҳқиқ баъзи набийларни баъзиларидан афзал қилдик», (Ал-исро сураси, 55) деган. Бас, шундан, фахр юзасидан афзал қилишлик жоиз эмаслиги тушиниб олинади.\nПайғамбаримиз соллаллоҳу алайҳи васалламнинг Имом Бухорий ва Имом Муслимлар ривоят қилган: «Анбиёларнинг бирларини, бирларидан афзал қилманглар», деганлари ҳам шу қабилда тушинилади.\nИмом ат-Таҳовий «Шарҳ маъоний ал-Осор» асарида қуйидагича жавоб берганлар, аввалги икки ҳадисдаги ман қилиш, хос равишда афзал қилишдан иборатдир. Яъни, баъзи пайғамбарларни бошқаларидан айнан исмини айтиб, фалончи пистончидан афзал, дейилмайди. Аммо Пайғамбаримиз соллаллоҳу алайҳи васалламнинг «Фахр эмасу, мен одам боласининг улуғидирман», дейишлари, пайғамбарлардан муайян шахсдан афзалликни кўрсатмайди.\nБаъзилар, Расулуллоҳ соллаллоҳу алайҳи васаллам: «Мени Юнус ибн Маттодан афзал кўрманглар», деганлар дейишади. Аммо, худди шу иборани эътимодли китобларнинг бирортасида ҳам ривоят қилинмаган.\nСаҳиҳ Бухорийда эса, «Ҳеч бир бандага, мен Юнус ибн Маттодан яхшиман, дейиш тўғри келмайди», деган жумла келган. Кўриниб турибдики, бунда мусулмонларнинг Муҳаммад соллаллоҳу алайҳи васалламни Юнус алайҳиссаломдан афзал қўйишни ман қилиш йўқдир. Балки, бунда мусулмонлар оммасидан бирортаси ҳам ўзини Юнус алайҳиссаломдан устун қўйишлиги мумкин эмаслиги маъноси бор. Чунки, Юнус алайҳиссалом ғазабланиб, қавмини ташлаб, денгизга қараб жўнаб кетворганлар. Охир оқибат, балиқнинг қорнига тушганлар. Баъзи одамлар ўз кўнглида, мен ундоқ қилганим йўқ, демак, Юнус алайҳиссаломдан яхшироқ эканман, демаслиги керак. Шунинг учун, Расулуллоҳ соллаллоҳу алайҳи васаллам: «Ҳеч бир бандага мен Юнус ибн Маттодан яхшиман, дейиш тўғри келмайди», деганлар. Яъни, Юнус алайҳиссаломдан мазкур иш воқеъ бўлса ҳам, у киши овом мусулмонлар қаторига тушиб қолмайдилар. Агар улар авлиё, атқиё ва солиҳлар бўлса ҳам. Чунки набий бўлмаган одам набийдан афзал бўлиш у ёқда турсин, набий мартабасига ҳеч қачон ета олмайди.\n33–Ва Роббил оламийннинг ҳабибидирлар.\nШарҳ: Яъни, Аллоҳ таоло Муҳаммад соллаллоҳу алайҳи васалламни Ўз ҳабиби қилган. Муҳаммад соллаллоҳу алайҳи васаллам ҳам Аллоҳга муҳаббат қилган.\n1-«Албатта, Аллоҳ худди Иброҳимни халил этиб олганидек мени ҳам халили этиб олди». (Муслим, Абу Авона).\n2-Агар ер аҳлидан ўзимга халил олганимда, албатта, Абу Бакрни халил этиб олардим. Лекин сизнинг соҳибингиз раҳмоннинг халилидир». (Муслим, Термизий).\nУшбу икки ҳадисдан, халиллик Иброҳимга, ҳабиблик Муҳаммадга, Иброҳим Аллоҳнинг халилидир, Муҳаммад Аллоҳнинг ҳабибидир, деганларнинг гапи ботил экани зоҳир бўлади. Балки, икковлари ҳам Аллоҳнинг халилларидир. Халиллик бирларига Қуръон йўли билан, бошқаларига суннат йўли билан собит бўлгандир.\nБиринчиси: Алоқа - у қалбни маҳбубга боғлайди.\nИккинчиси: Ирода - у қалбнинг маҳбубга мойил бўлиши ва уни талаб қилишидир.\nУчинчиси: Қуйилиш - у қалбнинг маҳбубга қуйилиши ва соҳиби уни эплай олмай қолишидир. Бу худди сув тарновдан қуйилишига ўхшайди.\nТўртинчиси: Ҳаром - у қалбга маҳкам ўрнашган муҳаббат, худди қарз берган қарздорни маҳкам тутганга ўхшагани учун «ғаром» номини олган.\nОятда «Албатта, у (дўзах)нинг азоби ғаром бўлгандир», (Фурқон сураси, 65) дейилган. Яъни, лозим бўлгандир.\nБешинчиси: Мавадда - у муҳаббатнинг поки, холис ва мағзидир. Аллоҳ таоло: «Тезда Раҳмон уларга вудд беради» (Марям сураси, 96), яъни, холис муҳаббат беради, деган.\nОлтинчиси: Шағаф - у муҳаббатнинг қалб ғилофига етиб боришидир.\nЕттинчиси: Ишқ - у ҳаддан ошган муҳаббат бўлиб, эгасига ундан зарар етишидан қўрқилади. Лекин бу билан Аллоҳ таоло васф қилинмайди. Шунингдек, банданинг Аллоҳга ва Унинг Расулига бўлган муҳаббати ҳам ишқ билан васф қилинмайди. Чунки, ишқ шаҳват аралашган муҳаббатдир. Уни Аллоҳнинг муҳаббатига ва Унинг расулининг муҳаббатига нисбат бериш беодабликдир. Шунинг учун ҳам бу истилоҳ Қуръон ва Суннатда истеъмол қилинмаган. Бу истилоҳни энг яхши асрларда ҳам, Аллоҳ ва расулнинг муҳаббатида ишлатилмаган. Фақат кейинроқ, жоҳил сўфилар томонидан истиора шаклида ишлатиладиган бўлди. Улар шунингдек, форс шеъриятида истиора қилиб, Аллоҳнинг маърифатига «май», улуғлик сифатларига «қора соч», жамол сифатларига «оппоқ юз», ҳақиқий маҳбубга «гўзал аёллар ва чиройли ғуломлар» кабиларни ишлатганлар. Аслида эса, бу нарсалар мажусийлар томонидан яхшилик худосига нисбатан ишлатилар эди.\nСаккизинчиси: таяннум - ибодат маъносида.\nЎнинчиси: халиллик - бу муҳаббат қилувчининг руҳи ва қалбини орасига кириб жойлашган муҳаббатдир.\nАллоҳ таоло ушбу муҳаббат турларидан тўрттаси билан васф қилинади. Қуръон ва Суннатда У зотга нисбатан; ирода, вудд, муҳаббат ва халиллик ишлатилган.\n34–У кишидан кейинги ҳар бир пайғамбарлик даъвоси залолат ва ҳавоий нафсга эргашишдир.\nШарҳ: Яъни, Муҳаммад соллаллоҳу алайҳи васалламдан кейин ким пайғамбарлик даъвосини қилса, бу даъво залолатдан ва ҳавоий нафсга эргашишдан бошқа нарса эмас. У кишидан кейин пайғамбарлик йўқлиги собит бўлганидан кейин, ким пайғамбарлик даъвосини қилса, ёлғончи экани ўз-ўзидан маълум. Чунки: Аллоҳ таоло у кишининг охирги пайғамбар эканликлари ҳақида хабар берганидан кейин, биров келиб пайғамбарликни даъво қилиши ва бу даъвосида ёлғончилиги аломати зоҳир бўлмаслиги амри маҳолдир.\nДалил: Аллоҳнинг: «Ва лекин Аллоҳнинг Расули ва набийларнинг охиргисидир» (Аҳзоб сураси, 40) ояти ва олдин келтирилган ҳадислардир.\nБас, бу у киши соллаллоҳу алайҳи васалламнинг охирги пайғамбарликларининг самарасидир.\n35–У киши жинларнинг ҳаммасига ва инсларнинг ҳаммасига ҳақу ҳидоят, нуру зиё билан юборилгандирлар.\nШарҳ: Яъни, Аллоҳ таоло Муҳаммад соллаллоҳу алайҳи васалламни жамики инсон ва жинларга Аллоҳнинг оятларини тиловат қилиб бериш, Қуръонни ўргатиш, Ҳикматни ўргатиш, турли ақийдавий, ахлоқий ва амалий ифлосликлардан поклаш учун, юборди. Бас, у киши ҳидоят ва ҳақ дин ила ушбу ҳақ динни бошқа динлардан устун қилиш учун келдилар.\nДалил: У кишининг жинларга пайғамбар эканликлари ҳақида қуйидаги икки оят келтирилади: Биринчи оятда жинларнинг тилидан:\n«Эй қавмимиз, Аллоҳнинг даъватчисига ижобот қилинг», (Аҳқоф сураси, 31) дейилган.\n«Бас улар: «Албатта, биз ажойиб Қуръонни эшитдик, у тўғриликка бошлайдилар. Бас, унга иймон келтирдик», (Жин сураси, 1-2) дейилган.\nУ кишидан олдин ҳам жинларга пайғамбар келганми? Ҳа, келган бунга далил қуйидаги оятлар:\n1-«Эй, жинлар ва инслар жамоаси, сизларга ўзингиздан пайғамабарлар келмаган эдими?» (Анъом сураси, 130).\n2-«Албатта, Биз Мусодан кейин нозил қилинган китобни эшитдик». (Аҳқоф сураси, 30). Жинлар тилидан айтилган бу гапдан билиниб турибдики, Мусо алайҳиссалом жинларга ҳам юборилган эдилар.\nМуҳаммал алайҳиссаломнинг инсонларнинг ҳаммасига пайғамбар этиб юборганликларининг далиллари қуйидагилар:\n1-«Биз сени фақат одамларнинг барчасига башорат берувчи ва огоҳлантирувчи қилиб юбордик». (Сабаъ сураси, 28).\n2-«Эй одамлар, албатта, мен сизларнинг ҳаммангизга Аллоҳнинг Расулиман». (Аъроф сураси, 158).\n3-«Ва менга ушбу Қуръон, у билан сизларни ва у етган кимсаларни огоҳлантириш учун ваҳий қилинди». (Анъом сураси, 19).\n4-«Биз сени одамларга пайғамбар этиб юбордик. Шоҳидликка Аллоҳ кифоя қилур». (Нисо сураси, 79).\n5-«Одамлар учун улардан бир кишига, одамларни огоҳлантир, деб ваҳий қилишимиз ажабланарли бўлдими?!» (Юнус сураси, 2).\n6-«Бандасига оламларга огоҳлантирувчи бўлиши учун Фурқонни нозил қилган зот баракотли бўлди». (Фурқон сураси, 1).\nШунингдек, бу маъно Пайғамбаримиз соллаллоҳу алайҳи васалламнинг ҳадисларида ҳам келган. Мисол учун, у киши соллаллоҳу алайҳи васалламга беш нарса хос қилиб берилгани тўғрисидаги ҳадисда: «Ва одамларнинг ҳаммасига юборилдим», деганлар. (Бухорий, Муслим).\nИмом Муслим ривоят қилган бошқа бир ҳадисда Пайғамбар соллаллоҳу алайҳи васаллам: «Ушбу умматдан хоҳ яҳудий бўлсин, хоҳ насроний бўлсин мен ҳақимда эшитсаю, сўнгра менга иймон кетирмаса, албатта дўзахга киради», деганлар.\nУ киши соллаллоҳу алайҳи васалламнинг ҳақу ҳидоят, нуру зиё билан келганликларига далил қуйидаги оятлардир.\n1-«У зот Ўз Расулини ҳидоят ва ҳақ дин билан юборгандир». (Фатҳ сураси, 28).\n2-«Аллоҳга, Унинг Расулига ва Биз нозил қилган нурга иймон келтиринг». (Тағобун сураси, 8).\n3-«Батаҳқиқ, сизга Аллоҳдан нур ва очиқ-ойдин китоб келди». (Моида сураси, 15).\n4-«Аллоҳга Унинг изни ила даъват қилувчи ва нур таратувчи чироқ (қилиб юбордик)». (Ахзоб сураси, 46).\n14:30 / 01.08.2019 4200\n22:58 / 02.12.2016 3703\n2080 16:05 / 02.03.2020\n4305 20:50 / 04.05.2018\n2232 13:36 / 18.05.2020\n1930 13:40 / 26.08.2019\n30 20:00 / 11 май


Беданаларни витамин(дармондори) ларга бўлган талаби | АгроОлам.Uz\nДомой Паррандачилик Беданаларни витамин(дармондори) ларга бўлган талаби\nБеданаларни витамин(дармондори) ларга бўлган талаби\nБеданаларни витамин(дармондори) ларга бўлган талаби: 1 тонна озуқа таркибидаги А, D3 витаминлари учун миллион ХБ(халқаро бирлик)да, қолганлари учун граммда берилган.\n6 ҳафтагача ёшда\nЕмдонлар рухланган тунука ёки бошқа шунга ўхшаш материаллардан ясалади. Емдонларнинг чуқурлиги 5–7 см, баландлиги 15 см бўлади. Беданалар озиқланиш вақтида емларни сочиб ташлайди, шунинг учун емдонларнинг таги чуқур қилинади, четлари ичкарига қайрилган бўлади ва сувдонлардан узоқроқ ўрнатилади. Емдонларни 2/3 қисми ем билан тўлдирилади. Бир бош вояга етган бедана учун озиқланиш фронти 3–5 см. ни ташкил этади. Емдонлар ифлосланишига қараб вақти-вақти билан тозалаб турилади. Беданалар учун сувдонларнинг ҳар қанақа конструкциялари ҳам тўғри келаверади. Энг қулайи ваакуумли сувдонлар ҳисобланади. Лекин улар ифлосланиши сабабли, уни тез-тез ювиб тозалаб туриш ноқулай бўлгани учун бироз қийинчиликлар туғдиради.\nЁш беданаларга кичик ликопча ёки консерва банкасини ишлатиш тавсия этилади, чунки уларни ювиш, қайнатиб стерилизация қилиш қулайдир. Беданаларни кўп миқдорда боқиш учун ниппелли ёки оқиб турувчи сувдонларни қўллаш мақсадга мувофиқ.\nМахсус озуқа бўлмаган вақтларда, беданаларни ҳар хил витамин ва оқсил моддалари қўшилган дон қоришмалари билан боқиш мумкин. Аста-секинлик билан маҳсулдорликни максимал даражага етказиш мақсадида рацион таркиби ўзгартирилиб борилади. Масалан, япон наслли беданаларга қуйидаги таркибдаги озуқаларни бериш мумкин:\n· эрталаб – тариқ, пиширилган балиқ, майдаланган кўкатлар.\n· тушда – буғдой кепаги, майдаланган дон қоришмаси, қирғичдан ўтказилган сабзи;\n· кечқурун – тариқ, буғдой, макка дони, пиширилган балиқ, майдаланган кўкатлар.\nИзоҳ: емдонда доим майдаланган чиғаноқ бўлиши шарт.\nЭнергия алмашинуви ва тўйимли озуқа моддаларига бўлган эҳтиёжи, 1 кунда 1 бошга грамм ҳисобида\nБедана ёши (ҳафта)\nОмухта ем миқдори (грамм)\nВояга етган беданалар


ОАВ: Саводсизлик хакерларга Бангладеш Марказий банкидан 1 млрд доллар ўғирлашга тўсқинлик қилди\n10:55 / 11.03.2016\nИмловий йўл қўйилган хато орқали хакерлар Бангладеш Марказий банкидан 1 млрд доллар миқдорида пул ўғирлашдан мосуво бўлишди. Аммо улар шунга қарамай банк хавфсизлик тизимини бузиб кириш оқибатида тўрт транш орқали 80 млн доллар миқдоридаги пулни ўмаришни уддасидан чиқишди. Аммо бешинчи транш АҚШ Федерал захиралари банки орқали ўтганлиги сабаб тўхтаб қолади. Бу ҳақда Бангладеш Марказий банки маълумотларига асосланиб, Bloomberg хабар бермоқда.\nМанба маълумотларига кўра, хакерлар бу жиноятга бир ой мобайнида тайёргарлик кўришган. Улар АҚШ фуқароларини Филиппин ва Шри-Ланка банклари орқали пул ўтказмаларини мунтазам кузатиб боришган. Хакерлар улардан тўрт нафарнинг 81 млн АҚШ доллари миқдоридаги пул ўтказмасини ўзлаштиради. Аммо бешинчи уринишда имловий хатоликка йўл қўйилгани сабаб мақсадларига эриша олишмайди. Бунга сабаб пул ечиб олиш операцияси давомида "foundation" сўзи ўрнига адашиб "fandation" сўзини ёзиб юборишади.\nАйни дамда Бангладеш ҳукумати мазкур жиноятни очиш мақсадида тегишли чора-тадбирларни амалга оширмоқда.


Жаҳон 222 17.09.2019 08:01:45\nҚозоғистон ҳар доим мураккаб халқаро вазиятларни барқарорлаштириш ишига ёрдам беришга тайёр, буни амалиётда бир неча бор исботлаб ҳам берган. Расмий Нур-Султон, шу маънода, Сурия муаммосидан ҳам четда қололмасди, зеро, Яқин Шарқдаги уруш террорчилик офати ила барча далхдор зиддият эди. Тан олиш керак, охирги вақтларда Қозоғистон ҳам бу балога йўлиқди, шу боис “ишидпараст” ташкилотларни таг-томири билан қўпориб ташлаш ўта муҳим вазифага айланди. Ахир, бу алоҳида мамлакатнинг инқирози эмас, бу Яқин Шарқ ва халқаро зиддиятлар муаммосининг жамланмаси. Жаҳон афкор оммаси, шу жумладан, биз, Марказий Осиё халқлари ҳам Суриядаги 8 йилдан бери давом этаётган қонли уруш якун топишини истаймиз. Юз минглаб кишиларнинг ўлими, миллионлаб сурияликларнинг қочоққа айланиши, хорижда дарбадарликдаги тақдири инсониятни бефарқ қолдиролмайди. Сурияда тинчлик қарор топиши шарт.\nТан олиш керак, Евроосиёнинг муҳим ва обрўли давлатларидан бири Қозоғистон ва унинг биринчи Президенти Нурсултон Назарбоев жаҳон саҳнасида ўз таклиф ва ўз ташаббуслари билан довруқ қозонди. Айниқса, мамлакатнинг 2017 йилдан бери Сурия можаросида иштирок этаётган томонларнинг мураккаб музокаралари учун осойишта муҳит яратиб берганининг ўзи эътирофга сазовор. У тинчлик жараёнларининг муваффақияти учун “улуш” талаб қилаётгани йўқ. Нур-Султон (аввалги номи Остона бўлиб, музокаралар жараёни унинг номи билан аталган)даги музокаралар муваффақияти глобал миқёсда мамлакатнинг нуфузини оширмоқда, пойтахтни Вена ва Женева даражасидаги янги мулоқотлар майдонига айлантирмоқда.\nТаъкидлаш жоиз, Қозоғистоннинг музокаралардаги позицияси дунёга маълум-у-машҳур. Олайлик, 1990-йилларда Тоғли Қорабоғ сабабли Арманистон ва Озарбайжон зиддиятлари кескинлашган вақтда Қозоғистон уларни муросага келтирган томонлардан бири бўлди. Ўша кезларда Тожикистонда биродаркушлик урушига чек қўйишда муҳим ташаббусларни илгари сурди. Осиёда ўзаро ҳамкорлик ва ишонч бўйича кенгаш доирасида Қозоғистон Ҳиндистон ва Покистон ўртасидаги кескинлик кўламини пасайтиришга ўз ҳиссасини қўшди. 2013 йилда Алматида Эрон ядровий дастурига оид музокараларнинг иккита босқичи ўтказилдики, бу 2015 йилда олти томонлама келишувлар ва ислом республикасидан санкцияларнинг олиб ташланишига оид аҳдлашувларнинг имзоланишига дебоча вазифасини ўтади.\nҚозоғистон пойтахтида октябрь ойида Сурия можаросини барқарорлаштиришга оид музокараларнинг навбатдаги босқичи ўтказилиши мумкин. У ҳисоб бўйича 14-бўлади. Бу каби учрашувлар “Остона жараёни” мулоқоти майдонидаги барча томонларнинг манфаатдорлигидан далолат беради. Музокарачилар сафи ва таркиби ҳам хилма-хил, бусиз албатта, музокаралар ўтказишдан маъни қолмасди. Олайлик, 1-2 август кунлари ўтказилган навбатдаги раунд ҳам эътиборга молик. ОАВ уни “Остона-13” деб номлашди. Энг муҳими, у ҳамон муҳокамалар марказида.\n“Остона жараёни” доирасида ҳукумат қўшинлари ва қуролланган сурияликлар ўртасида келишув юзасидан амалий натижаларга эришишга муваффақ бўлинди. Экспертлар ва БМТ вакиллари ҳам шундай фикрда. Эслатиб ўтамиз, учинчи йилдирки, Қозоғистон пойтахти мулоқот майдончасида Сурияда вазиятни тартибга солиш бўйича аниқ таклифлар ўрганиб чиқилмоқда. Кафил давлатлар ўртасидаги келишувлар натижасида ҳарбий асирлар алмашинуви йўлга қўйилди. Таъкидлаш жоиз, БМТ Хавфсизлик Кенгашида Суриядаги вазият муҳокамаси юзасидан навбатдаги йиғилиш бўлиб ўтди. Асосий эътибор Идлиб атрофидаги мураккаб ҳолат, мамлакат Конституциявий қўмитасини ишга туширишнинг аҳамиятига қаратилди. Араб давлатининг мустақиллиги ва ҳудудий яхлитлигини ҳурмат қилишга чорланди. Шу ўринда Сурия бўйича БМТ бош котиби махсус вакили Гейр Педерсеннинг баёнотига тўхталиш жоиз: - Сурияда вазиятни тинч йўл билан тартибга солиш бўйича кейин ҳам давом этувчи жараён фақат Женевадаги учрашувлардан иборат бўлиб қолмайди. Дастлаб сурияликларнинг реал ҳаётий муаммоларини ҳал қилиб олиш лозим. Ҳисобот даврида Эрон, Туркия ва Россия томонидан яратилган Ишчи гуруҳ раҳбарлиги остида қўлга олинганларни озод қилиш бўйича бир вақтнинг ўзида 4 операция амалга оширилди. Халқаро иштирокчилар БМТ раҳбарлиги остида ўтказиладиган ўзаро мулоқотларни чуқурлаштириш ва тинчлик жараёнини қўллаб- қувватлаш жараёни учун масъулиятни ўз зиммасига олмоқда. Вазиятни “Остона жараёни”даги каби кўриб чиқиш давом этишига ҳеч қандай шубҳам йўқ. Ва БМТ шундай гуруҳлар билан ишлаш мақсадида прагматик ёндашувга бундан кейин ҳам амал қилади, - дейди Педерсен. Эслатиб ўтамиз, Остонадаги Сурия бўйича тинчлик музокараларининг бринчи босқичи 2017 йилнинг 23-24 январь кунлари ўтказилган бўлиб, шундан бошлаб “Остона жараёнлари”га асос солинди. У ҳам Сурия ҳукумати, ҳам қуролли мухолифати қатнашган биринчи музокаралар бўлганлигини таъкидлаш жоиз. Ўша йилнинг ўзида етти марта учрашувлар ўтказилди.\nСурия телевиденияси Қозоғистон пойтахтида музокараларнинг 13-раунди ўтаётган пайтдаёқ Идлибдаги ўт очиш тўхталишини эълон қилди. Ҳодиса шу қадар кутилган, аммо шу қадар нозик эди. Сурия шимоли-ғарбидаги мазкур вилоятда турли маълумотларга кўра, бир ярим миллиондан 3 миллионгача киши истиқомат қилади. Халқаро экспертларнинг сўнгги маълумотига кўра, Идлиб йирик гуманитар инқирозни бошдан кечираяпти. БМТнинг расмий сайтида ташкилот бош котибининг гуманитар масалалар бўйича ўринбосари ва БМТ фавқулодда ёрдами мувофиқлаштирувчиси Марк Лококнинг нутқи чоп этилган, унинг сўзларига кўра, Идлибдаги воқеалар энг ёмон сценарий асосида ривожланмоқда. “Сиёсатчиларнинг зўравонликка чек қўйиш ва ҳарбий ҳаракатлар чоғида оддий фуқароларни ҳимоя қилишни кўзда тутган халқаро ҳуқуққа риоя қилишга лаёқатсизлиги сабабли тинч аҳоли товон тўламоқда”, - деди у. Бундан келиб чиқадиган маъно битта – сиёсатчилар келишишга қодир эмас.\nШу маънода, Қозоғистон пойтахти муроса йўлини топишга уриниб кўриш мумкин бўлган жой, ўзига хос майдондир. Боз устига, Нур-Султондаги музокаралар иштирокчилари Суриядаги ҳарбий ҳаракатларнинг тўхтатилишидан, энг аввало, бу уларнинг мамлакатидаги потенциал хавфсизлик ва барқарорликка таҳид солиши нуқтаи назаридан манфаатдор.\nМузокаралар столига зиддиятда қатнашаётган турли томонлар – Сурия Араб Республикасининг БМТдаги вакили Башар ал-Жаъфарий бошчилик қилган ҳукумат ва Аҳмад ал-Тоума раҳбарлигидаги қуроли мухолифат делегацияси ўтирди. Кафолатчи мамлакатлар орасида Россия делегациясини РФ президентининг Сурия бўйича махсус вакили Александр Лаврентьев, Туркия делегациясини – ташқи ишлар вазирининг ўринбосари Седат Онал бошқарди. Эрон делегацияси ташқи ишлар вазирининг сиёсий масалалар бўйича катта ёрдамчиси Али Асгар Хажи бошчилигида иштирок этди. Қозоғистондаги учрашувга БМТнинг Сурия бўйича махсус вакилининг ўринбосари Хавла Матар бошчилигидаги нуфузли делегацияси ҳам етиб келди. Махсус вакил Гейр О. Педерсен соғлиги сабабли Нур-Султонга ташриф буюра олмади. Қозоғистон пойтахтидаги давра столига БМТнинг қочоқлар ишлари бўйича бошқармаси вакиллари, Қизил Хоч ва Иордания вакиллари ҳам ўтиришди. Остона шаклидаги музокараларга биринчи марта Ливан ва Ироқ ҳам қўшилди. Нур-Султондаги аввалги учрашувлар якунлари бўйича Яқин Шарқнинг иккита мамлакати делегациясини тинчлик жараёнларига қўшиш тўғрисида қарор қабул қилинди. Расмий Байрут ва Бағдод қизиқишларини тушунса бўлади. Суриянинг географик қўшнилари бўлган бу давлатлар суриялик қочоқларнинг ўз юртларига қайтариш, унинг ишончли ва иқтисодий барқарор шерик сифатидаги ўрни мустаҳкамланиши билан боғлиқ масалаларнинг ечимидан манфаатдорлар.\nБироқ Идлиб бўйича келишувлар Нур-Султондаги музокараларнинг бош натижаси эмас. Бу ўринда Сурия юзасидан конституциявий комиссия ташкил этилиши хусусида сўз бормоқда. Суриядаги можарони барқарорлаштириш бўйича россиялик музокарачилар комиссиянинг ташкил этилиши борасида икки йилдан кўпроқ вақт олдин баёнот беришганди. Янги орган Шомнинг янги конституциясини ишлаб чиқиш билан шуғулланишлари керак эди. Бироқ мулоқотлар янги орган аъзоларини муҳокама қилиш чоғида “депсиниб” қолди. Комиссияни ташкил этиш йўлидаги илк жиддий силжиш ҳақидаги хабарлар Нур-Султондаги музокаралар якунида маълум бўлди. Шунинг учун халқаро экспертлар конституциявий комиссиянинг шакллантирилиши жараёни Сурия бўйича музокараларнинг 14-босқичи Нур-Султонда ўтказиладиган шу йилнинг октябр ойигача якунланиши мумкинлигини эътибордан соқит қилмаяптилар.\nСурия бўйича “Остона” халқаро музокараларининг муваффақияти Қозоғистоннинг бу каби учрашувлар жойи сифатида танланиши бежиз эмаслигини яна бир намойиш этди. Тинчликпарвар ва очиқ сиёсати туфайли мамлакат барча давлатлар ишончини қозонди. Аслида мустақилликка эришганидан бошлаб Қозоғистон Семипалатинскдаги ядровий полигонини ёпиб, ўзининг тинчликсеварлигини намойиш этган эди. Ўшандаёқ у дунёнинг бошқа халқларига намуна бўлиб хизмат қилди. Бугун ҳам мамлакат минтақавий зиддиятларни ечишда воситачилик ва тинчликни сақлаш ролини ўйнашда давом этмоқда. Сурия бўйича Нур-Султондаги муваффақиятли конференциялар Қозоғистоннинг тинчлик музокаралари учун жой сифатида танланиши бежизга эмаслигини яна бир карра намоён этди. “Остона жараёнлари”нинг самарадорлиги қозоғистонлик дипломатларнинг юқори даражадаги тайёрлангани билан ҳам боғлиқ. Улар музокаралар учун оптимал шароитларни яратиб беришди. Расмий Нур-Султоннинг ҳам Осиёда, ҳам Европада мулоқот олиб бориш ва муносабатларни сақлаб қолишга қодирлиги, воқеаларга нейтрал позицияси унинг жаҳон саҳнасида муҳим ўрин эгаллашига имкон берди.


ОАВлар Telegram Passport ишга туширилиши ҳақида хабар қилди | Futura – ҳаммаси ахборот технологиялари, маркетинг ва стартаплар ҳақида ОАВлар Telegram Passport ишга туширилиши ҳақида хабар қилди – Futura – ҳаммаси ахборот технологиялари, маркетинг ва стартаплар ҳақида\nОАВлар Telegram Passport ишга туширилиши ҳақида хабар қилди\nҲозирда мазкур сервис ёпиқ тарзда синовдан ўтказилмоқда. Telegram Passport ёзга яқин ишга туширилиши мумкин\nМаълум бўлишича, Telegram Passport фойдаланувчиларга барча ҳужжатларнинг ўрнини босиши имкониятини беради. Янги тизим паспорт, хориж паспорти, ҳайдовчилик гувоҳномаси, коммунал тўловлар, банк ҳисоб рақамидаги маблағлар ҳақида маълумотларни сақлаш имконига эга бўлади, деб хабар бермоқда «Repost» нашри.\nTelegram мессенжери бўлажак блокчейн платформаси Telegram Open Network (TON) учун мўлжалланган биринчи сервисни тақдим этиш арафасида. Гап Telegram Passport ҳақида кетмоқда. Мазкур сервис шахсий маълумотларни Telegram‘нинг ўзида сақлаш имкониятини беради.\nПлатформа ўз фойдаланувчиларига барча ҳужжатларни юклашни, расмга тушиб, уни жўнатишни сўрайди. Сервис мессенжер ичидаги ҳужжатлар айланмасини амалга ошириш ва зарурат туғилса бошқа сайтларда мазкур хужжатлардан фойдаланиш имкониятини беради.\nРоссияда Telegram блокланади\nTelegram орқали веб-сайтларда авторизациядан ўтиш имконияти пайдо бўлди\n7 fevral 16:50\nTelegram каналларни гуруҳлаш функциясини синовдан ўтказмоқда\n31 yanvar 16:45\nTelegram Инсон ҳуқуқлари бўйича Европа судига шикоят қилди\nWant create site? Find Free WordPress Themes and plugins.Telegram мессенжери Инсон ҳуқуқлари бўйича Европа судига Россия устидан шикоят билан чиқди, деб ёзади Repost сайти. Telegram Россия ҳукумати томонидан хабарларни шифрдан очиш бўйича калитларни беришдан бош тортганлик учун 800 минг рубль миқдорида жаримага тортилган. «Инсон ҳуқуқлари бўйича Европа судига “Telegram Messenger” компанияси Мешчанск суди қарори устидан […]\n24 mart 12:10\n«Telegram» ўрнига чиқарилган мессенжерни 3 дақиқада бузишди\nWant create site? Find Free WordPress Themes and plugins.«Telegram»нинг блокланиши муносабати билан Қримда «Диалог М»номли маҳаллий мессенжер ишга туширилди. «Қримтехнология» компанияси томонидан тақдим этилган мессенжер тезкор ва ёзишмалар ҳамда файллар алмашинувида хавфсиз дея эътироф этилди. TJ фойдаланувчилар эса «Telegram»нинг мазкур муқобилини синаб кўриш вақтида уни уч дақиқада бузиб қўйишди, деб ёзади Хабар нашри. TJ фойдаланувчиси […]\nAppStore’дан йўқолиб қолган Telegram ва Telegram X яна ўрнига қайтарилди\nWant create site? Find Free WordPress Themes and plugins.Telegram ва Telegram X мессенжерларининг iOS платформасига мщлжалланган иловалари яна AppStore’да пайдо бўлди. Ferra нашрининг ёзишича, бу тўғрида мессенжер асосчиси Павел Дуров Твиттер микорблогида маълум қилган. Кеча, яъни 1 февраль санасида ушбу мессенжерлар AppStore’дан йўқолиб қолганини айрим фойдаланувчилар пайқаб қолишган. Жумладан, Telegram ва Telegram X АҚШ, Россия, […]\n2 fevral 15:46\n29 mart 18:42\nҲайдовчисиз бошқариладиган «Waymo» автомобили аварияга учради (видео)\nМолия вазирлиги қимматбаҳо қоғозларни чиқаришни режалаштирмоқда\nХитойнинг энг йирик ижтимоий тармоғида “миш-мишлар”га қарши кураш олиб борилмоқда\n«Корея мўъжизаси»нинг сири нимада?\n«Paynetт» ҳамда «LEBAZAR.UZ» асосчиси АКТ вазирлиги Жамоатчилик кенгаши раиси бўлди\n«Apple» энди кредит карталар ишлаб чиқаради


Тил ҳаётни билиш, жамият аъзоларида маънавий-ахлоқий тушунчаларни шакллантириш, ҳар бир инсоннинг шахсий сифатларини тарбиялашда алоҳида аҳамиятга эгадир. Айниқса, она тили, мазкур тилнинг эгаси бўлган халқнинг тарихи, маданияти, урф-одати ва санъатини ўрганиш борасида ўта муҳим воситадир. Ҳар бир миллатнинг тил бойлиги, яшаш тарзи, маданияти келгуси авлодларга ва узоқ асрларга шу миллатнинг вакиллари томонидан етказилади.\nШунинг учун ҳам тилимизни асраш, уни ҳар хил унсурлардан сақлаш, янада гўзаллаштириш ва бойитиш ҳар биримизнинг муқаддас бурчимиздир. Узоқ тарихга эга бўлган ўзбек тилининг тараққиётини кузатар эканмиз, халқимиз бу вазифани қанчалик матонат ва жонбозлик билан адо этганлигини яққол ҳис қиламиз. Турли хил истилолар ва босқинлар исканжасидан омон қолиб, бугунги кунгача етиб келганлигига тарихнинг ўзи гувоҳ. Бу борада аждодларимиз жасорати олдида бош эгамиз. Улар яратган ва бизгача етиб келган, халқимиз тарихига мансуб бўлган ёдгорликлар, хилма-хил бадиий ва илмий асарлар минг йиллар билан ўлчанади. Юсуф Хос Ҳожиб, Аҳмад Югнакий, Аҳмад Яссавий, Қутб Хоразмий, Бурҳониддин Рабғузий, Ҳофиз Хоразмий, Атоий, Лутфий, Навоий, Бобур каби шоир ва адибларнинг ўзбек тилида яратган ўлмас асарлари тилимизнинг бебаҳо дурдоналаридир. Шунинг учун ҳам “Тил миллатнинг улкан бойлиги ва бебаҳо мулкидир”, дейилади Ўзбекистон Республикасининг "Давлат тили ҳақидаги" Қонунида. Халқимизнинг ҳар бир авлоди зиммасида ушбу бойлигимизни асраб-авайлаш ва келгуси авлодга бекаму кўст етказиш вазифаси турибди.\n1989 йил 21 октябрда Ўзбекистон Республикасининг "Давлат тили ҳақида"ги Қонуни қабул қилинди. Бу чинакам тарихий аҳамиятга молик ҳужжат она тилимизнинг нуфузи ва истиқболини таъминлаш билан бирга мамлакатимиз ҳудудида яшовчи бошқа миллат вакиллари тилининг ҳам равнақ топишига, ривожланишига имкон яратди. Она тилимиз янада юксалиши учун ҳуқуқий асосга эга бўлди. Мамлакатимиз мустақилликка эришгач бу қонун янада такомиллашди ва 1995 йил 21 декабрда унга айрим ўзгартириш ва қўшимчалар киритилиб, янги таҳрирда тасдиқланди. Бу Давлат тилини изчил жорий этиш жараёнини такомиллаштириш ва лотин ёзувига асосланган ўзбек алифбосига мукаммал ўтишни таъминлаш йўлидаги яна бир босқич эди. Бу ҳужжатлар ушбу жараённинг нақадар муҳимлигини таъкидлаш билан бирга, уларни мамлакатимизнинг ҳар бир фуқароси сўзсиз амалга ошириши ва ҳаётга татбиқ қилишлари зарурлигини кўрсатади. Юртимизда она тилимизни ҳар томонлама ривожлантириш мақсадида амалий ишлар изчил равишда олиб борилаяпти.\nАфсуски, ҳамон айрим соҳаларда бу борада сусткашликка йўл қўйилмоқда. Баъзи ҳужжатлар рус тилида битилмоқда. Ваҳоланки, Қонуннинг 7-моддасида "Давлат тили расмий амал киладиган доираларда ўзбек адабий тилининг амалдаги илмий қоидалари ва нормаларига риоя этилади" - деб ёзиб қўйилган. Шунингдек, ҳар куни ҳар бир хонадонга кириб борадиган телекўрсатувлар, радио эшиттиришларида иштирок қилаётганларнинг баъзилари ўз шеваларида гапирмоқдалар. Адабий тил қоидаларига риоя этиш шарт ва зарурдир.\nИнсон шахсини ҳар томонлама камол топтириш, ўсиб келаётган ёш авлодга умуминсоний ва миллий қадриятга ҳурмат туйғусини сингдиришда тилга, ўз халқининг анъаналарига ифтихор туйғусини таркиб топтиришда она тилининг ўрни беқиёсдир. Шундай экан, она тили таълими олдига қўйилган вазифа ҳам анча юксак ва муҳимдир. Зеро, она тили дарсларининг вазифаси ўқувчини фикрлашга, ўзгалар фикрини англашга ва шу фикр маҳсулини оғзаки ҳамда ёзма шаклда саводли баён қила олишга ўргатишдан иборатдир. Аммо олий ўқув юртларида таълим олаётган айрим талабаларнинг она тили, нутқ маданияти, давлат тилида иш юритиш масалалари бўйича билимларини кузатар экансиз, ҳали бу соҳада камчиликларимиз борлигини яққол ҳис қиласиз. Тўғри, бу муаммоларни ҳал қилиш, айниқса, ўқув жараёнини фаоллаштириш, унинг самарадорлигини оширишга йўналтирилган чора-тадбирлар белгиланмоқда. Вазирлар Маҳкамасининг дарсликлар ва ўқув методик қўлланмалар нашр этиш бўйича дастури, Олий ва ўрта махсус таълим, Халқ таьлими вазирликлари қабул қилган ҳужжатлар, шунингдек, йигирма йилдан кўпроқ фаолият кўрсатаётган “Ўзбек тили” доимий илмий-методик анжумани қарорлари каби бошқа тадбирлар муҳим меъёрий база ҳисобланади. Аммо бу соҳадаги ишларимиз етарли эмасга ўхшайди. Чунки бугунги кунда ижтимоий - иқтисодий, маданий-маърифий жабҳалардаги ўзгаришлар, тараққиёт ўқувчи ўзлаштириши зарур бўлган билимга, эгаллаши лозим бўлган малака ва кўникмаларга қўйилган талабни янада кучайтирмоқда. Шундай экан, таълим муассасаларининг барча ходимлари она тили муаммоларини ҳал қилишга масъул эканлигини англамоғи лозим.\nЖамият тараққиёти билан боғлиқ ҳолда она тилимизнинг ҳам лексик таркиби ва қўлланиш кўлами анча кенгайди. Унинг ижтимоий функцияси янада фаоллашди. Тилшуносликда реклама тили тушунчаси пайдо бўлди. Маълумки, реклама ва пешлавҳалар ижтимоий вазифа бажаришдан ташқари, эстетик ва маданий функция ҳам бажаради. Тарқатилаётган рекламалар маълум товарлар ҳақида тезкорлик билан ахборот бериш, унинг муҳим жиҳатларини кўрсатиш ва инсон руҳига таъсир кўрсатиш воситасидир. Шу билан бирга, реклама ва пешлавҳалар ўзининг эстетик ҳолати орқали, мантиқийлиги ҳамда саводхонлик даражаси жиҳатдан ҳам баҳоланади. Сўнгги йилларда ушбу соҳаларда тилимиз коидаларига эътиборсизлик билан муносабатда бўлаётганимиз яққол кўзга ташланади. Уларнинг кўпчилигини кўриб ранжиб кетамиз.\nМана улардан намуналар: "Севги билан ейинг" ("Коко-кола" марка белгиси), "Соч кесиш", "Юзтериш" (Гўзаллик салони хизматлари) ва ҳ.к. Қизиқ, қандай қилиб ичимликни ейиш мумкин? Соч қирқилиши мумкин, лекин кесилмайди. Юз териш хизмати қандай бўлишини англаш қийин? Рекламалардаги мантиқсизликлар етмаганидек, кўплаб имловий хатоларни учратасиз. Масалан, шаҳар кўчаларидаги ошхоналардан бирининг пешлавҳаларидаги ёзувлар... Кафе Биллур, Пиъмен, Монти, Табока, Шошлик, Хот тог ва ҳ.к. Бундай мисолларни туманларда ҳам янада кўплаб учратиш мумкин.\nНазаримизда, хизмат кўрсатувчи муассасаларга ном қўйиш ҳам ҳар хил муаммоларни келтириб чиқармокда. “Gbusat”, “Stars”, “Glamur” каби ўнлаб номлар нимани англатади ёки "Rozgor-bагокаti bоzог" рекламаси орқали нима дейилмоқчи? Бундай бошқотирмалар маданий савиямизга салбий таъсир кўрсатиши, шубҳасиз.\nУстозимиз, Ўзбекистон Қаҳрамони, профессор Озод Шарофиддинов кўпинча "Йўл ҳаракати, кўча қоидасини бузган киши жаримага тортилади. Аммо, тилимизнинг қоидаларини бузган киши учун нега жазо йўқ?" -деб таъкидлагувчи эдилар. Юқоридаги мисоллар бепарволикми, саводсизликми ёки жазосизликнинг оқибатими? Ҳар ҳолда бу муаммо билан жиддий шуғулланиш зарурга ўхшай ди. Унутмаслигимиз лозимки, жамият аъзоларининг тарбияланганлик даражаси ҳам, ривожланганлик даражаси ҳам, уларнинг маданий савияси ҳам тилни билиш билан белгиланади. Бугун жойларда “Она тилим - жону дилим”, “Бебаҳо бойлик” мавзуларида ташкил этилаётган анжуманларда, давра суҳбатларида она тилимизга жиддий эътибор қаратиш, эъзозлаш ҳақида мулоқотлар давом этмоқда.\nЗарифбой ДЎСИМОВ, филология фанлари доктори, профессор.\n“Хоразм Хақиқати”, 2013 йил, 19 октябрь. № 84 (19014).


Бинали Йилдирим: Биз ЕИни ҳимоя қилишга мажбур эмасмиз\n17:27 / 01.12.2016\nТуркия бош вазири Бинали Йилдиримнинг сўзларига кўра, унинг мамлакати ЕИни минтақавий таҳдидлардан муҳофаза қилишга мажбур эмас, Анқаранинг эса сабр косаси тўлмоқда.\n"Туркия Европанинг минтақавий таҳдидлар қаршисидаги энг йирик кафолатидир. Агар биз сўнгги беш-олти йилда ана шу таҳдидларга қарши турмаганимизда, Европа уларга қарши туролмаган бўлар эди. Аммо сабримизнинг ҳам чегараси бор. Биз Европани минтақадан келиб чиқаётган хатарлардан доимо ҳимоя қилишга мажбур эмасмиз", — деган Йилдирим, Туркия саноатчилари ва тадбиркорлари Ассоциациясининг Анқарада бўлиб ўтган йиғилишида. Унинг сўзларини Anadolu агентлиги келтирган.\nТуркия ҳукумати раҳбари шунингдек, Европада исломофобия ва ксенофобия ҳолатлари кучайиб бораётганидан хавотирларини билдирган.\n"Европада ирқий кайфиятлар кучайиб бормоқда ўнг кучлар ўз ўринларини мустаҳкамламоқда. 2017 йилда Европанинг беш давлатида сайловлар бўлиб ўтади. Бу ноаниқлик мавжудлигини кўрсатади", — деб қўшимча қилган Йилдирим.\nМаълумки, Туркия ўтган асрнинг ўрталаридан ЕИга аъзо бўлиш учун музокаралар олиб боради. Шу йилнинг март ойида ЕИ мамлакатлари ва Анқара муҳожирлик инқирозига барҳам бериш бўйича қўшма режани тасдиқлашди. Унга кўра, Грецияга Туркия ҳудудидан келган барча ноқонуний муҳожирларни Туркияга қайтариш, суриялик қонуний муҳожирларни "бирга бир" қоидаси асосида қабул қилишни назарда тутади.\nУшбу келишувлар доирасида, ЕИ турк фуқаролари учун виза чекловларини бекор қилиши керак эди. Бунинг учун, Анқара ташкилотнинг визаларни бекор қилиш бўйича бошқа талабларини ҳам ўринлатиши лозим эди.\nТуркия ЕИ Бинали Йилдирим


Ўзбекистон ҳукумати дори нархининг ошишига қарши курашади\n14:02 / 19.06.2015\nЎзбекистонда дори воситалари ва тиббий маҳсулотлар нарх-навосини тушириш режалаштирилмоқда. Бунинг учун савдо корхоналари учун махсус устамалар жорий қилиниши мумкин.\nВазирлар Маҳкамасининг “Фармацевтик фаолиятни ҳамда дори воситалари ва тиббий маҳсулотлар нархларини тартибга солиш бўйича чора-тадбирлар тўғрисида”ги қарори лойиҳаси “Қонунчилик таъсирини баҳолаш тизимлари” сайтида эълон қилинди.\nҲужжат матнига мувофиқ, ҳукумат 2015 йил 1 августидан улгуржи савдо корхоналари учун 10 фоизлик, чакана савдо корхоналари учун 20 фоиз устамалар жорий қилади. Шунингдек, ҳужжатда барча дорихона муассасаларида, уларнинг ташкилий-ҳуқуқий шаклидан қатъий назар, бўлиши талаб қилинадиган минимал дори воситалари рўйхатини белгилаб беради.


toshkent.uz Toshkent.Uz - Маҳаллага Бепул Ҳуқуқий Ёрдам\nМаҳаллага бепул ҳуқуқий ёрдам\nПойтахтимизнинг Чилонзор туманидаги Яккабоғ маҳалласида Ўзбекистон Республикаси Бош прокуратураси томонидан аҳолига бепул юридик ёрдам кўрсатиш бўйича ҳуқуқий марказ фаолияти йўлга қўйилди.\nМарказнинг очилиш маросимида маҳалла фаоллари, Бош прокуратура, шаҳар ҳамда Чилонзор тумани прокуратураси ходимлари, ЕХҲТнинг Ўзбекистондаги лойиҳалари координатори, журналистлар иштирок этди.\nТаъкидланганидек, келаси йил дунё жамоатчилиги Инсон ҳуқуқлари умумжаҳон декларацияси қабул қилинганининг 70 йиллигини кенг нишонлайди. Ушбу дастуриламал ҳужжатда умумбашарий қадриятлар — тенглик, адолат ва инсон шаъни сингари муҳим тамойиллар муҳрлаб қўйилган. Қайд этиш керакки, шу йилнинг 10 декабридан, яъни Декларация қабул қилинган сана муносабати билан бир йиллик кампания бошланди.\nМамлакатимизда олиб борилаётган чуқур таркибий ислоҳотлар жараёнида инсон ҳуқуқларини ҳар томонлама муҳофаза этиш давлат сиёсати даражасига кўтарилган. Хусусан, 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида қонун устуворлигини таъминлаш, фуқаролар ҳуқуқ ҳамда эркинликлари ва қонуний манфаатларини ишончли ҳимоя қилиш кафолатларини мустаҳкамлаш муҳим йўналиш сифатида белгиланган. Бугунги кунда ушбу йўналишда халқ билан мулоқотнинг янги механизмлари, самарали усуллари жорий этилмоқда, одамларни ўйлантираётган муаммоларни ҳал қилиш бўйича тизимли чоралар кўрилаяпти. Инсон ҳуқуқларини муҳофаза этишга доир миллий институтларни янада ривожлантириш, фуқаролик жамияти билан ҳамкорликни мустаҳкамлаш, жамоатчилик назорати ҳамда ижтимоий шерикликни кучайтириш масалалари ҳам давлатнинг доимий эътиборида турибди. Ҳуқуқий ёрдам бериш тизими такомиллаштирилмоқда.\n— Мақсадимиз юртдошларимизни уларнинг ҳуқуқ ҳамда қонуний манфаатларига доир ахборотлардан кенг хабардор этиш, турли вазиятларга тушиб қолганда, амалий ёрдам беришдир, — дейди Ўзбекистон Республикаси Бош прокуратураси Жамоатчилик билан алоқалар ва ҳуқуқий ахборот бўлими бошлиғи Гулноза Раҳимова. — Аҳолига бепул юридик ёрдам кўрсатиш бўйича мазкур ҳуқуқий марказ фаолияти Бош прокуратура томонидан ЕХҲТнинг Ўзбекистондаги лойиҳалари координатори билан ҳамкорликда амалга оширилаётган лойиҳа доирасида йўлга қўйилди. Марказ фаолиятига тажрибали -юристлар, шу жумладан, ҳуқуқни муҳофаза қилиш органларининг собиқ ходимлари жалб этилган.\nМарказ биринчи галда Яккабоғ ҳамда қўшни маҳаллаларда истиқомат қиладиган ижтимоий ҳимояга муҳтож кишиларга бепул юридик ёрдам кўрсатади. Бундан ташқари, фуқаролар йиғинларига ҳам амалиётда дуч келаётган масалалар юзасидан ҳуқуқий кўмак берилади. Ҳуқуқий маслаҳатлар билан бир қаторда, тегишли ҳужжатларни расмийлаштиришда зарур ахборотлар тақдим этилади.\n— Ижтимоий муҳофазага муҳтож фуқаролар ҳуқуқларини ҳимоя қилиш ва одил судловни таъминлашда бепул юридик хизматларнинг аҳамияти катта, — дейди ЕХҲТнинг мамлакатимиздаги лойиҳалари координатори Жон Макгрегор. — Ўзбекистонда инсон ҳуқуқларини муҳофаза этиш ҳамда қонун устуворлигини таъминлашда миллий ва халқаро ташкилотларнинг самарали ҳамкорлиги йўлга қўйилган. Жумладан, биз Бош прокуратура билан демократик ривожланиш ҳамда инсон ҳуқуқлари ҳимоясини таъминлаш бўйича анчадан бери муваффақиятли ҳамкорлик қилиб келамиз.\nТадбир иштирокчилари қайд этганидек, марказнинг очилиши Инсон ҳуқуқлари умумжаҳон декларацияси ҳамда Ўзбекистон Республикасининг Конституциясида мустаҳкамлаб қўйилган демократик қадриятлар ҳаётда ўз ифодасини топаётганидан далолат беради.\nПечать 18 Декабрь 2017 Ўқилди: 2472\nСайтда фойдаланувчилар сони: 288


Япония ҳукумати Токиодаги Олимпия ўйинларига 10 минг нафарга яқин тиббиёт ходимларини жалб этишни режалаштирмоқда. Бу ҳақида Япония ҳукуматида спорт соҳасида фаолият олиб бораётган собиқ атлет Сэйко Хасимото парламентдаги мунозаралар давомида маълум қилди.\n“Биз жалб қилинадиган 10 мингга яқин тиббиёт ходимиларининг таркибини тайёрлашни режалаштирмоқдамиз”, – деди Сэйко Хасимото. У, шунингдек шунча миқдордаги мутахассисларни Олимпиадага жалб қилиш маҳаллий тиббиёт муассасаларининг фаолиятига таъсир кўрсатмаслигини билдирди.\nАввалроқ, Токио-2020 Ташкилий қўмитаси мусобақалар ўтказиш пайтида коронавирус пандемиясига қарши курашиш билан боғлиқ тадбирларни мувофиқлаштириш учун “Юқумли касалликлар билан курашиш бўйича марказ” ҳайъат органини ташкил этиш режасини маълум қилган эди.\nЎз навбатида Халқаро Олимпия қўмитаси Токиодаги Олимпия ўйинларида иштирок этадиган спортчиларни вакцинация қилиш масаласи кўриб чиқилаётганлигини маълум қилган.


Жаҳон чемпионати. Бугун Ихтиёр Наврўзов ва Магомед Ибрагимов гиламга чиқади / Olamsport.com\n13:23Осиё чемпионати. Сапарниязов бронза учун курашади, Шапиев 1/2 финалда\t0 13:09Парадзюдочиларимиз Жаҳон кубогининг илк кунида 4 та медаль қўлга киритишди\t0 12:48Ребични тўхтатиб бўлмаяпти\t0 12:46Уайлдер - Фьюри: Ҳакамлар ҳужжатидан кўчирма + ФОТО\t0 12:27Фьюри - Уайлдер жангидаги зарбалар статистикаси эълон қилинди\t4 12:06UFC Fight Night 168. Кечанинг марказий жанги тўлиқ давом этди\t0 11:45Осиё чемпионати. Бугун яна 5 нафар эркин курашчимиз гиламга чиқади\t0 11:24А Сериянинг 3 ўйини коронавирус сабаб бошқа кунга кўчирилди\t0 11:03Фьюри Уайлдерни «тахт»дан ағдарган баҳсдан ФОТОГАЛEРEЯ\t1 10:42Уайлдер ва Фьюри ўртасида узоқ кутилган жанг муддатидан олдин якунланди + ФОТО\t21 10:17Марсель. Циципас финалга йўл олди\t0 09:56Месси "гол+пас" тизимида 1000лик довонни забт этди\t0 09:35Беринчик ўз ватанида чемпионлик камарини ҳимоя қилди 0 09:14Симона Халеп Дубайни забт этди\t0 08:53Улуғбек Собиров Украинада кучли рақибга қарши рингга чиқди\t0\n22 окт 09:38\nЖаҳон чемпионати. Бугун Ихтиёр Наврўзов ва Магомед Ибрагимов гиламга чиқади\nТеглар : Эркин курашВенгрияЎзбекистон\nВенгрия пойтахти Будапешт шаҳрида спорт курашлари бўйича жаҳон чемпионати давом этмоқда.\nКеча мусобақанинг биринчи куни -74 кг вазн тоифасидаги ҳамюртимиз Бекзод Абдураҳмонов терма жамоамизга бронза медалини тақдим этганди. Бугун эркин курашчиларимиздан яна икки нафари жаҳон чемпионатининг медаллари учун гиламга чиқади.\n-70 кг вазн тоифасида юртимиз спорт шарафини Рио Олимпиадаси совриндори Ихтиёр Наврўзов ҳимоя қилади. У саралашнинг биринчи босқичида япониялик Кейсуке Отагурога қарши баҳс олиб боради.\n-97 кг вазн тоифасида эса Ўзбекистон номидан Рио Олимпиадаси ҳамда Осиё ўйинлари совриндори, Осиё чемпиони Магомед Ибрагимов иштирок этади. Магомед илк даврада туркиялик Фатих Ясарлига қарши гиламга чиқади. Агар рақибидан устун келса, 1/8 финалда беларуслик Александр Гуштин билан учрашади.\nОсиё чемпионати. Сапарниязов бронза учун курашади, Шапиев 1/2 финалда 0\nПарадзюдочиларимиз Жаҳон кубогининг илк кунида 4 та медаль қўлга киритишди 0\nРаҳмонов ва Рўзимов бронза учун гиламга чиқишди 0


Янги Зеландия коронавирусдан ҳоли оролни туризм марказига айлантирмоқчи - Халқ сўзи\n21:59 10 Август 2020 Дунё\nЯнги Зеландия шу йилнинг охиригача Кук оролларида коронавирусдан ҳоли бўлган «саёҳат доираси»ни ташкил қилишни режалаштирмоқда. Бу ҳақда 10 август куни мамлакат президенти Якинда Ардерн маълум қилди.\nАрдерннинг сўзларига кўра, ҳозирда карантиндан ҳоли бўлган саёҳат зонасини яратишнинг имкони мавжуд. Чунки Янги Зеландия ва 10 мингдан камроқ одам истиқомат қиладиган Кук ороллари коронавируснинг тарқалишини тўхтатишга эришди.\n«Бизнинг тахминимизга кўра, бу ер йилнинг охиригача сайёҳларни қабул қилишга тайёр бўлади. Ҳозирда ҳамманинг хоҳлаётган нарсаси туризм соҳасининг фаолиятини қайта йўлга қўйишдир», деди Ардерн. Шунингдек, у амалдорларни бу таклиф бўйича шошилмасликка чақирган.\nБеш миллионта аҳолига эга Янги Зеландияда коронавирусдан атиги 22 киши вафот этди. Бу мамлакатда 100 кундан бери аҳоли орасида коронавирусга чалиниш ҳолати қайд этилмаяпти. Кук ороллари эса апрелнинг ўртасида коронавирусдан ҳоли ҳудудга айланганди.\nКоронавирус пандемияси бошланишидан аввал Кук оролларига ташриф буюрувчиларнинг 60 фоизини Янги Зеландиядан келган сайёҳлар ташкил қилган. Ардерннинг бу оролларда туристик марказ ташкил этиш бўйича режаларидан келадиган даромаднинг асосий қисми айнан шу оролларда топилиши кутилмоқда.\nҲозирда Янги Зеландияга четдан келадиган барча одамлар 14 кунлик карантинга олиниши белгилаб қўйилган. Лекин Янги Зеландия ичидаги одамлар деярли нормал ҳаётдан завқ олиб яшашмоқда. Бу мамлакатда ижтимоий масофаланиш қоидаси бекор қилинган, томошабинларнинг спорт мусобақалари ва маданий тадбирларга киришларига рухсат берилган.


Қирғизистон COVID беморларини “Қўрғошинли заҳар” билан даволашни тўхтатди - 03.06.2021, Sputnik Ўзбекистон\nҚирғизистонда коронавирусга чалинган беморларни Иссиқкўл илдизидан тайёрланган дамлама билан даволаш тўхтатилди. 03.06.2021, Sputnik Ўзбекистон\nТОШКЕНТ, 3 июн — Sputnik. Қирғизистон шифохоналарда коронавирусга чалинган беморларни Иссиқкўл илдизи (аконит)дан тайёрланган дамлама билан даволаш тўхтатилди. Бу ҳақда мамлакат соғлиқни сақлаш вазири Алимқодир Бейшеналиев маълум қилди. Унга кўра, бу клиник синов жараёни якунлангани билан боғлиқ. Эслатиб ўтамиз, апрел ойида қўшни республика ССВ COVID-19 ташхиси қўйилган 300 нафар бемор Иссиқкўл илдизи дамламаси билан даволангани ҳақида маълум қилганди. Соғлиқни сақлаш вазири матбуот анжумани пайтида "уу коргошуун" ("қўрғошинли заҳар") деб аталадиган илдиздан тайёрланган дамламани ичди.Қирғизистон президенти Садир Жапаров ижтимоий тармоқлардаги саҳифаларида касалликнинг дастлабки босқичда "Иссиқкўл илдизи" ёрдамида коронавирусни даволаш усули топилгани ҳақида пост қўйилди эди. Кейинчалик пост ўчириб ташланди.Шунингдек, 20 апрелда Иссиқкўл илдизидан тайёрланган дамламадан 63 ёшли бишкеклик заҳарлангани ҳақида хабар берилганди. Sputnik Ўзбекистон Telegram канали – обуна бўлинг, ўқинг, изоҳ қолдиринг!>>\n12:43 03.06.2021 (янгиланди: 12:59 03.06.2021)\nҚирғизистонда коронавирусга чалинган беморларни Иссиқкўл илдизидан тайёрланган дамлама билан даволаш тўхтатилди.\nТОШКЕНТ, 3 июн — Sputnik. Қирғизистон шифохоналарда коронавирусга чалинган беморларни Иссиқкўл илдизи (аконит)дан тайёрланган дамлама билан даволаш тўхтатилди.\nБишкекда эркак “Иссиқкўл илдизи” дамламасидан заҳарланди\n20 Апрел, 16:16\nШунингдек, 20 апрелда Иссиқкўл илдизидан тайёрланган дамламадан 63 ёшли бишкеклик заҳарлангани ҳақида хабар берилганди.


[2021-06-19 01:07:05] Notice: Undefined variable: http_accept_language in /opt/www/vhosts/olympicboxing.uz/httpdocs/index.php on line 64\n Токио-2020га тайёргарлик масалаларига бағишланган онлайн йиғилиш бўлиб ўтди / Ўзбекистон Бокс Федерацияси\nУнда барча Миллий олимпия қўмиталар вакиллари, жумладан, Ўзбекистон МОҚ номидан Бош котиб Ойбек Касимов ҳамда Халқаро алоқалар департаменти мутасаддилари қатнашди. Тадбир давомида ХОҚ раҳбари Томас Бах, Токио-2020 ташкилий қўмитаси бош директори Тоширо Муто каби расмийлар ўз йўналишларида олиб борилаётган ишлар юзасидан маълумот бериб, барча иштирокчиларга мурожаат йўллашди.\n“Олимпиадага тайёргарлик режа асосида олиб борилмоқда. Ўйинлар Ташкилий қўмитаси стартларни иложи борича хавфсизроқ қилиш учун барча имкониятларни ишга солади. Япония томони делегациялар, мансабдор шахсларини қабул қилиш, шунингдек, спорт иншоотларини тежамкор электр ёритиш орқали харажатларни камайтиришни таклиф қилмоқда. Токио "коронавирусдан кейинги даврда" спорт тадбирларини ташкил қилишда намуна бўлади", – дейди Тошироу Муто.


“Расулуллоҳ соллаллоҳу алайҳи ва саллам қиёматда менга шафоатчи ва гувоҳ бўлсинлар, десангиз…” туркумидан 21- ҳадис — KUKALDOSH.UZ\n03.12.2018 / - Мақолалар, Ҳадис, Янгиликлар\n“Расулуллоҳ соллаллоҳу алайҳи ва саллам қиёматда менга шафоатчи ва гувоҳ бўлсинлар, десангиз…” туркумидан 21- ҳадис\n“Ҳақ устида собитқадамлик ва иймон”\nعَنْ أَبِي عَمْرٍو، وَ قِيلَ: أَبِي عَمْرَةَ سُفْيَانَ بْنِ عَبْدِ اللهِ الثَّقَفِيِّ رَضِيَ اللهُ عَنْهُ قَالَ: قُلْتُ: يَا رَسُولَ اللهِ، قُلْ لِي فِي الإِسْلامِ قَوْلاً، لا أَسْأَلُ عَنْهُ أَحَدًا غَيْرَكَ. قَالَ): «قُلْ آمَنْتُ بِاللهِ ثُمَّ اسْتَقِمْ». (رواه مسلم .\nАбу Амр (ёки Абу Амра) Суфён ибн Абдуллоҳ Сақафий разияллоҳу анҳудан ривоят: Расулуллоҳ соллаллоҳу алайҳи ва салламга дедим:\n— Ё Расулуллоҳ! Менга Исломда шундай бир сўз айтингки, у ҳақда бошқа ҳеч кимдан сўрамай.\n— Аллоҳга иймон келтирдим, деб айтгин-да, сўнгра тўғри йўлда юр! (Муслим ривоятлари).\nМаълумки, Ислом тавҳид ва итоатдан иборат. Тавҳид Аллоҳга иймон келтириш билан юзага келса, итоат тўғри йўлда юриш билан бўлади. Зеро, у шариат буйруқларига тўла бўйсуниб, қайтарилган амаллардан йироқ юрмоқдир. Иймон, Эҳсон ва Ислом каби қалб ҳамда бадан амали ушбу доира ичига киради. “Бас, сизлар Унинг ўзига тўғри (тоат-ибодатда) бўлингиз ва Ундан мағфират сўрангиз!” (Фуссилат сураси, 6-оят).\n— Тўғри йўлда юриш нима дегани?\nПайғамбар соллаллоҳу алайҳи ва салламнинг ушбу сўзлари қуйидаги оятлардан олингандир: “Албатта “Парвардигоримиз Аллоҳдир”, деб сўнгра тўғри йўлда юрган зотларнинг олдиларига (ўлим пайти) фаришталар тушиб, дерлар: “Қўрқманглар ва ғамгин бўлманглар. Сизларга ваъда қилинган жаннат хушхабари билан шодланинглар!” (Фуссилат сураси, 30-оят).\n“Албатта “Парвардигоримиз Аллоҳдир”, деган, сўнгра тўғри йўлда устивор бўлган зотлар учун хавфу хатар йўқдир ва улар ғамгин бўлмаслар”. (Аҳқоф сураси, 13-оят).\nАбу Бакр разияллоҳу анҳу “Сўнгра тўғри йўлда устивор бўлганлар…” оятини қуйидагича шарҳлаганлар: “Улар Аллоҳга ҳеч нарсани шерик қилмадилар. Аллоҳдан ўзга биронта илоҳга юзланмадилар. Аллоҳ таоло — Парвардигоримиз, деб собит турдилар”.\nУмар разияллоҳу анҳу юқоридаги оятни минбарда туриб тиловат қилдилар-да, бундай дедилар: “Улар Аллоҳ таолонинг тоатида собит турдилар. Тулкига ўхшаб йўлда эгри-бугри юрмадилар”.\n— Қалбнинг тўғрилиги\nРасулуллоҳ соллаллоҳу алайҳи ва саллам дедилар: “Огоҳ бўлингизким, танада бир парча гўшт бор. Агар шу парча гўшт яхшиланса, бутун тана яхшиланади. Агар у бузилса, бутун тана бузилади. Билингларки, у қалбдир!” (Бухорий ривоятлари).\n— Тилнинг тўғрилиги\nИнсон тили қалбнинг таржимони ҳисобланади. Анас разияллоҳу анҳудан ривоят: Расулуллоҳ соллаллоҳу алайҳи ва саллам дедилар: “Банданинг иймони то унинг қалби тўғриланмагунга қадар тўғриланмайди. Токи тил тўғриланмас экан, қалб тўғри бўлмайди”. (Аҳмад ривоятлари).\nАбу Саид Худрий разияллоҳу анҳудан ривоят: Расулуллоҳ соллаллоҳу алайҳи ва саллам дедилар: “Одам боласи уйғонганида, унинг аъзолари тилни ўраб олиб шундай дейдилар: “Бизнинг ҳақимизда Аллоҳдан қўрқ! Чунки биз фақат сенга боғлиқмиз. Агар сен тўғри бўлсанг, биз тўғри бўламиз. Сен эгри бўлсанг, биз ҳам эгри бўламиз!” (Термизий ривоятлари).\nТавҳид ва Ёлғиз Аллоҳ ибодатига ихлос қўйиш билан ҳақ йўлда устивор бўлишга бир-биримизни чақирайлик.\nАнъанавий ва хориж тажрибаси асосида мадраса талабаларининг билимлари назорат қилинмоқда\nLibos – inson ziynati


Тошкент шаҳри. Ҳаво бироз булутли бўлади, вақти-вақти билан ўзгариб туради, кечга томон қисқа муддатли ёмғир ёғиши, момақалдироқ бўлиши мумкин. Шамол шарқдан 3-8 м/с тезликда эсади, момақалдироқ пайтида 12-17 м/с гача кучайиши мумкин. Ҳарорат кечаси 20-22 даража, кундузи 36-38 даража иссиқ бўлади.\nҚорақалпоғистон Республикаси, Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24 даража, кундузи 37-42 даража иссиқ бўлади.\nТошкент вилояти. Ҳаво бироз булутли бўлади, баъзи жойларда ўзгариб туради, кечга томон баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 34-39 даража иссиқ бўлади.\nСамарқанд, Жиззах, Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 34-39 даража иссиқ бўлади.\nҚашқадарё, Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24 даража, кундузи 35-40 даража иссиқ бўлади.\nАндижон, Наманган, Фарғона вилоятлари. Ҳаво бироз булутли бўлади, баъзи жойларда ўзгариб туради, кечга томон баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22 даража илиқ, кундузи 34-39 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, кечга томон баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 14-19 даража илиқ, кундузи 23-28 даража иссиқ бўлади.


Одамлар Марсни 10 йилдан кейин ўзлаштира бошлаши мумкин - www.Voydod.net\nNerusullige Ur-GoshVien powepr VernonNob GarikjerO Gorancaf Unolo Snorrejap Kurtledo Trompokvef\n(feruz)007, Shaxa007, KomoliddiN, isco\nОдамлар Марсни 10 йилдан кейин ўзлаштира бошлаши мумкин\nМарсликлар жамиятининг асосчиси, ядрочи-муҳандис 61 ёшли Роберт Зубринт ҳозиргиривожланиш даражасида Марсга сайёрасига парвозларни 10 йилдан кейин ташкил этиш мумкинлигини билдирди.\n«Ҳозир техника нуқтаи-назаридан ушбу ечимга яқинроқ турганимизга ишончим комил», —дейди Роберт. Олимнинг фикрича, ҳозир эришилган ютуқлар билан тўхтаб қолмаслик лозим. Космик станцияларсайёралараро экспедициялар учун машқ кемалари вазифасини ўташи зарур. Парвоз пайтида олинадиган фазовийрадиация миқдори ва унинг организмга таъсири ҳам ҳаддан ташқари бўрттириб кўрсатилган: Марс миссиясидавомида олинадиган радиация миқдори ҳаёт давомида онкологик касалликлар хавфини бор-йўғи 1%га оширади,холос.\nШунингдек, олим Қизил сайёрада ерликлар жамоасини яратишни кўзда тутувчи “MarcOne” лойиҳасини техник жиҳатдан амалга ошириш мумкинлигини таъкидлайди. Бироқ телешоу орқали ишлаб олиниширежалаштирилаётган маблағлар бундай лойиҳа учун етиши даргумон. Зубринтнинг айтишича, бундан ҳамқизиқарлироқ вариант бор бўлиб, унга кўра Марсни колонияга айлантиришдан манфаатдор бўлган одамларгақаратилган дастур ишлаб чиқилиши лозим. Бундай одамларни эса миллионлаб миқдорда топса бўлади.


Ўзбекистон кубоги финали доирасидаги «Пахтакор» - «Насаф» (1:2) учрашувидан кейин ҳар икки жамоа аъзолари иштирокида матбуот анжумани ўтказилди. Матбуот анжуманининг иккинчи қисмида «Насаф» бош мураббийи Рўзиқул Бердиев иштирок этди.\n- Жуда ҳам хурсандмиз. Биз йил давомида жуда кўп учрашувлар ўтказдик. Бугунги финалда ғалаба қозониш олий мақсад эди. Кубокдаги ғолибликни Ўзбекистондаги барча мухлисларимизга бағишлаймиз. Устига-устак бир киши кам бўлиб ҳаракат қилдик. Камчиликда қолганимизга қарамай, ишонч бизда жуда юқори эди. Барча йигитларга раҳмат деб қоламан. Улар камчиликда қолганимизга қарамай, ишончли ўйин кўрсатишди. Йигитлар билан бутун мавсум давомида жуда кўп меҳнат қилдик ва якун мана шундай чиройли бўлгани жуда хурсанд қилади.\nЯна бир айтишим мумкин бўлган жиҳат, кейинги мавсум молиявий ҳолатимиз яхшиланади. Бу ҳақда раҳбарлар билан гаплашиб олгандик. Улар имкониятимиз каттароқ бўлишига ваъда беришган», - дея Рўзиқул Бердиевнинг сўзларини келтирмоқда Tribuna.uz мухбири.


Партиядошларимиз – кичкинтойлар ҳузурида | Ўзбекистон "Адолат" социал-демократик партияси\nПартиядошларимиз – кичкинтойлар ҳузурида\n9 Июнь, 15:02 • Наманган вилояти, Партия лойиҳаси, Янгиликлар • 123 марта кўрилди • Комментариев к записи Партиядошларимиз – кичкинтойлар ҳузурида нет\nЎзбекистон “Адолат” СДП Наманган вилоят ташкилотлари бутун Ислом олами учун муқаддас ҳисобланган Рамазон ойини азалий анъана ва қадриятларимиз руҳида ҳар томонлама муносиб ўтказиш билан боғлиқ чора-тадбирларни изчил амалга оширмоқдалар. Бу борадаги ишлар Ўзбекистон Республикаси Президентининг шу йил 11 майдаги “Муборак Рамазон ойини муносиб тарзда ўтказиш тўғрисида”ги қарори асосида ташкил этилмоқда. Уларда Рамазон ойининг мазмун-моҳиятида мужассам бўлган эзгу ғоялар, динимиз арконларини эъзозлаш, ҳозирги тинч ва осуда ҳаётимизнинг қадрига етиш, одамларни бир-бирига яхшилик қилишга, аҳил ва ҳамжиҳат бўлиб яшашга даъват этадиган, ёш авлодимизни Ватанга муҳаббат, миллий ва диний қадриятларимизга ҳурмат руҳида тарбиялашга алоҳида эътибор қаратилмоқда.\nЯқинда ана шундай тадбирлардан бири “Саховат – беназир қадрият” лойиҳаси доирасида Косонсой туманида бўлиб ўтди. Бир гуруҳ партиядошларимиз Чиндовул қишлоғидаги 30-мактабгача таълим муассасасига ташриф буюрдилар. Тадбирда вилоят кенгашининг раиси Исроил Жўраев ҳам иштирок этди.\n30-мактабгача таълим муассасаси мудираси Нозима Исмоилова:\n— Мана шундай улуғ айём кунларида “Адолат” социал-демократик партияси вакилларини кичкинтойларимиз ҳузурида кўриб турганимиздан ниҳоятда хурсандмиз. Бу, мамлакатимизда ҳар томонлома етук ёш авлодни тарбиялаш бўйича олиб борилаётган ишлар кенг қулоч ёйганлигидан далолат беради. Тарбиячиларимиз меҳмонларга топширган совға-саломлари учун катта миннатдорчилик билдиришди. Болалар эса байрамга атаб шеър ва қўшиқлар айтиб беришди.\n“Чўнгбош” маҳалла фуқаролар йиғинида жойлашган мазкур муассасада 102 нафар ўғил-қиз тарбияланади. Тўғри, унинг биноси анчагина эски, бундан қарийб тўқсон йил аввал қурилган. Шуни ҳисобга олиб, уни келгуси йили бутунлай қайта қуриш режалаштирилмоқда. Аммо педагогик жамоа болаларга замонавий таълим-тарбия бериш учун барча имкониятларни ишга солмоқда. Бу йилдан бошлаб кичкинтойларга хорижий тиллар ҳам ўргатила бошланди.\nМеҳмонлар иштирок этган тадбирда инглиз ва рус тилларида ҳам шеър ва қўшиқлар янгради. Бу эса, педагоглар Дилдора Мақсудова ва Дилноза Бобохонова олиб бораётган сабоқлар натижасидир. Уларнинг бири болаларга Шекспир тилини, иккинчиси эса Пушкин каломини ўргатиб келмоқдалар. Бундан ота-оналар ҳам бениҳоя хурсанд. Чунки ким ўз фарзандини юқори даражада ривожланган интеллектуал инсон бўлиб етишишини хоҳламайди, дейсиз.\nЯна бир эътиборга молик жиҳат шундаки, муассаса тарбиячилари ўзларининг билим даражаларини оширишга алоҳида аҳамият берадилар. Ўтган йили Райҳона Юнусова Наманган давлат университетининг махсус сиртқи бўлимига ўқишга кирди, яқинда биринчи босқични битиради. Гуллола Умарова, Юлдузой Қаюмова, Нафиса Қорахонова ва Шаҳноза Каримова эса бу йил олий ўқув юртида сиртдан таҳсил олиш учун ҳужжат топширадилар.\nЎзбекистон “Адолат” СДП” Косонсой туман кенгашининг раиси Муроджон Жалилов:\n— Биз мактабгача таълим муассасаси педагоглари билан ҳаммамиз учун эзгулик, саховат, меҳр-шафқат рамзи ҳисобланган муборак Рамазон ойининг ижтимоий ҳаётимиздаги ўрни ҳақида батафсил суҳбатлашдик. Мулоқот жараёнида жамиятда ўзаро аҳиллик ва ҳамжиҳатлик муҳитини янада мустаҳкамлашнинг аҳамияти катталиги яна бир бор таъкидланди. Айниқса, муқаддас ислом динининг инсонпарварлик моҳиятини, унинг тинчлик, бағрикенглик, шукроналик каби олижаноб ғояларини кенг тарғиб этиш, диний-маърифий қадриятларимизни асраб-авайлаш ва улуғлаш лозимлиги ҳам қайд этилди.\nХудди шундай тадбирлар вилоятнинг бошқа шаҳар ва туманларида ҳам ўтказилди.\nПартиядошларимиз – кичкинтойлар ҳузурида was last modified: Июнь 9th, 2018 by matbuot\n« Ёшларнинг ижтимоий-сиёсий фаоллигини ошириш – муҳим вазифа Ўзбекистон Президенти Хитой раҳбари билан учрашув ўтказди »


Касалланганлар сони 145 249 384\nСоғайганлар сони 123 220 161\nВафот этганлар 3 082 945\nОилавий анъаналар юксак қадрланган ва болапарварлиги билан тилга тушган Ироқда сўнгги пайтларда фавқулодда ҳолат кузатилмоқда: ота-оналар томонидан ўз фарзандини ўлдириш жинояти кўпайиб бормоқда. Бу ҳақда «Al Arabi Al Jadeed» нашри хабар беради.\nИроқ соғлиқни сақлаш вазирлиги маълумотига кўра, биргина 2020 йилда мамлакатнинг турли шаҳарларида 23 нафар вояга етмаган бола ўз ота-онаси томонидан ўлдирилган. Қурбонлар орасида янги туғилган чақалоқлардан тортиб 13 ёшга қадар бўлган ўсмирлар бор. Айни чоқда болаларга нисбатан зўравонлик ҳам авж олмоқда. Мамлакат судларида 2019 йил давомида болаларга нисбатан зўравонлик бўйича 1606 та жиноий иш кўрилган. Бу расмий рақамлар, асл воқелик бундан-да даҳшатлироқ экани тахмин қилинмоқда. Негаки, қишлоқ жойларда бундай жиноятлар деярли расмий рўйхатларга олинмайди. Никоҳсиз дунёга келган чақалоқларнинг масжидлар ёнига яширинча ташлаб кетилиши эса алоҳида тадқиқотга мавзу бўла олади.\nБир неча ой аввал Бағдод марказида яшовчи аёл икки фарзандини Тигр дарёсига чўктиргани фош бўлгач, жамоатчилик тангу тонг ҳолатга тушди. Ушбу мудҳиш жиноят тўлқини ҳали тинмай туриб 5 январь куни пойтахт шарқида ота 3 ёшли ўғлини бўғизлагани ҳақида хабар тарқалди. Бир неча кун аввал эса ота 6 ёшли қизини балкондан улоқтиргани маълум бўлди. Басра шаҳри полицияси ходими ўз пуштикамаридан бўлган қизини ўласи қилиб калтаклагани ҳам жиддий хавотирлар уйғотди. Карбалодаги фожиа ҳам жамоатчиликни даҳшатга солди: ота 6 ёшдан 13 ёшгача бўлган 4 фарзандини тириклай ёқиб юборган. Курдистон музофотида яшовчи аёл 4 ойлик қизини ўлдириб кўчага ташлаб кетгани-да мамлакатда дув-дув гап бўлди.\nИроқлик олима Асмо Абдул Жабборга кўра, аввал жуда кам кузатилган бундай жиноятларга аввало жамият аъзолари орасидаги руҳий беқарорлик доялик қилмоқда. Шунингдек, ижтимоий тенгликнинг авж олиши, ишсизлик ҳамда қашшоқликнинг кучайиши ақл бовар қилмас жиноятларнинг кўпайишига олиб келмоқда.\nПсихология профессори Аднан Маҳмуд эса болаларнинг қатл этиш билан боғлиқ ҳолатлар авж олишига урушни асосий айбдор деб билади.\nКиритилди: 17:00 01.03.2021. Ўқилди: 5878 марта. Фикрлар сони: 0 та.


Трамп АҚШ тарихидаги энг катта хато...\n20.09.2018 12:19 0 739\nАҚШ президенти Доналд Трамп Жорж Буш раҳбарлигида АҚШ қўшинларининг Яқин Шарққа киргани Америка тарихидаги энг катта хато эканини маълум қилди, дея хабар бермоқда «Gazeta.ru». Трамп ушбу сўзларни «Hill.TV» телеканалига интервью бера туриб айтган.\nУнинг сўзларига кўра, АҚШнинг собиқ президенти Барак Обама Америка қўшинларини Яқин Шарқдан олиб чиқиб кетиш бўйича қарор қабул қилгани ҳам хато бўлган.\n«Бироқ ўша ерда пайдо бўлишнинг ўзи энг катта хато бўлган», – деган Трамп.\nАмерика раҳбари ўз фикрида давом этиб, бу қарор 7 триллион доллар зарар келтиргани ва миллионлаб одамларнинг ўлимига сабаб бўлганини айтган.\nТрамп хато Америка


Янги темир конининг ишга туширилиши Ўзбекистонга ўз хом ашёси ҳисобига пўлат тайёрлаш имконини беради\n12:11 / 12.06.2015\nЎзбекистондаги энг йирик титаномагнетик рудалар кони бўлмиш Тебинбулоқда (Қорақалпоғистоннинг Қораўзак туманида жойлашган) иш олиб бориш технологиялари устида олиб борилган ишланмалар якунига етмоқда. Коннинг захиралари 3 млрд тоннани ташкил қилади.\nТаъкидланишича, кондаги рудалар таркибида, темирдан ташқари, бошқа минерал компонентлар ҳам мавжуд бўлиб, улар мавжуд технологияларни қўллашни бироз чеклайди.\nUzbekistan Today нашрининг ёзишича, мавжуд лойиҳага кўра Тебинбулоқдан йилига 22 млн тонна руда қазиб олинади; шунингдек, лойиҳа 65 фоизли темир руда концентратини бойитиш комбинатининг ҳамда йилига 1.5 млн чўян ишлаб чиқарувчи металлургик комплекс қурилишини кўзда тутади. Янги кон захираларининг қайта ишланишига Ўзбекистонга ўз хом ашёсидан пўлат қуйиш имконини беради.\n“Ўзметкомбинат” акциядорлик жамияти инвестициялар бўлими бошлиғи Наримон Умаровнинг сўзларига қараганда, Финландиянинг Outotec компанияси конда ишлаш технологиясини ишлаб чиқмоқда.\nИлгари Тошкент вилоятида жойлашган Сўринота, Жиззах вилоятидаги Чимқўрғон конлари энг йирик руда манбалари ҳисобланарди. Аммо Тебинбулоқ захиралари уларникидан анча кўп.


Сирдарё онлайн: Туманлараро судларни тугатиш таклифи берилмоқда...\nСирдарё онлайн: Туманлараро судларни тугатиш таклифи берилмоқда\nЎзбекистон “Адолат” СДП Сиёсий ва Сайловолди дастури муҳокамасида суд-ҳуқуқ соҳаси вакиллари томонидан мамлакат келажагига дахлдор долзарб таклифлар билдирилмоқда. Хусусан, жамиятда адолатни таъминлашда суд-ҳуқуқ соҳаси муҳим аҳамиятга эга эканидан келиб чиқиб, иштирокчилар суд тизимини янада такомиллаштиришга доир таклифларни илгари сурмоқда.\nБу йўналиш бўйича туманлараро судларни тугатиш, фуқаролик, жиноий, иқтисодий ва маъмурий ишлар бўйича ягона одил судлов органига бирлаштириб, Олий суд билан бир ҳил тизимдаги умумюрисдикция судларини яратишдек ғоя илгари сурилмоқда. Суд тизимида инсон омилини иложи борича камайтириш зарурлиги, суднинг очиқ ва шаффофлигини таъминламасдан туриб, судларни адолат қўрғони сифатида шакллантириб бўлмаслигига эътибор қаратилмоқда.\nШунигдек, дастурда коррупция масаласига ҳам алоҳида тўхталиш лозимлиги, бу мавзу ҳамон долзарблигича қолаётганлиги айтилди. Коррупцияга қарши курашиш жараёнида нодавлат-нотижорат ташкилотларнинг фаолияти сезилмаётганлиги, уларнинг имкониятларини кенгайтириш, жамиятдаги ролини ошириш вақти келганлиги таъкидланмоқда. Зеро, ушбу таклифлар дастурда ўз аксини топадиган бўлса, соҳа ривожида муҳим ўзгаришларни бошлаб бериши, шубҳасиз.


Бундеслига биринчи давра сўнгги тур учрашувлари превьюси / CHAMPIONAT.asia\nБундеслига биринчи давра сўнгги тур учрашувлари превьюси\n20 дек 14:48\nБу ҳафта дам олиш кунлари Германия бундеслигасида биринчи давра сўнгги тур учрашувлари ўтказилади.\nУшбу тур доирасидан ўрин олган деярли барча ўйинларнинг муросасиз баҳсларга бой тарзда ўтиши кутилмоқда. Боиси ҳар қандай жамоа мавсумнинг илк қисмини муваффақиятли якунлашни ва мухлисларини шод этишни истайди. Бироқ ғалаба қозониш ҳаммага ҳам насиб этмайди. Демак, барча учрашувларни мароқ билан томоша қилишимиз учун арзирли сабаблар етарли. Қуйида 17 тур учрашувларининг ўйинолди тафсилотлари билан қисқача танишиб олиш имконига эгасиз.\nДаставвал, бу турда ўзаро тўқнаш келувчи жамоалар билан танишиб олинг:\n21.12 00:30 АЙНТРАХТ Ф : ФК АУГСБУРГ\n21.12 19:30 БОРУССИЯ Д : ГЕРТА БЕРЛИН\n21.12 19:30 ВЕРДЕР БРЕМЕН : БАЙЕР\n21.12 19:30 ФРАЙБУРГ : ГАННОВЕР 96\n21.12 19:30 ГАМБУРГ : МАЙНЦ 05\n21.12 19:30 АЙНТРАХТ Б : ХОФФЕНХАЙМ\n21.12 22:30 НЮРНБЕРГ : ШАЛКЕ 04\n22.12 19:30 БОРУССИЯ М : ВОЛФСБУРГ\n29.01 00:00 ШТУТГАРТ : БАВАРИЯ\n"АЙНТРАХТ" ФРАНКФУРТ - "ФК АУГСБУРГ"\nФранкфуртликлар устози Армин Вей бугун мураббий сифатида бундеслигадаги 250 учрашувини ўтказади. Аммо унинг бу юбилейни катта қувонч билан ўтказишига тўсқинлик қилувчи жиҳат ҳам бор: Вей айнан Аугсбургда туғилган, "Аугсбург" жамоаси таркибида тўп сурган ва мураббийлик фаолиятини ҳам, айнан, шу клубда бошлаган. Тақдирнинг хазилини қаранг, Армин Вейга юбилей учрашувида ўзи учун жуда ҳам қадрли бўлган жамоа "Аугсбург" рақиблик қилади.\n• "Айнтрахт" бу мавсумда илк бор жума куни ўйин ўтказади. Ушбу клубнинг аввалги баҳслари асосан шанба ва якшанба кунлари бўлиб ўтганди.\n• "Аугсбург" футболчиси Халил Алтинтоп аввалроқ Франкфурт жамоаси сафида ҳам тўп сурган. (49 ўйин, 3 та тўп)\n• "Аугсбург" 2013 календар йилида "Айнтрахт Ф" га қараганда умумий ҳисобда деярли икки баробар кўпроқ ғалаба қозонган. "Аугсбург" да 14 та, "Айнтрахт Ф" да эса 8 та ғалаба мавжуд.\n• Бу жамоалар шу пайтгача фақат икки бор тўқнаш келишган. Ўтган мавсумдаги учрашувларда икки жамоа ҳам бир мартадан ғалаба нашидасини сурган эдилар.\n• "Аугсбург" нинг энг кўп тўп ўтказиб юборган баҳси, айнан, "Айнтрахт Ф" га қарши бўлиб ўтган бўлиб, унда 2-4 ҳисоби қайд этилган.\n"БОРУССИЯ" ДОРТМУНД - "ГЕРТА" БЕРЛИН\n"Герта" нинг мағлубиятга учратилиши орқали "Боруссия Д" футболчилари "Байер" билан орада мавжуд бўлган очколар фарқини қисқартириб олиш имконига эга бўлишади. Қолаверса, Клоп шогирдларида очколар ҳисобини 35 тага етказиб, биринчи даврани сўнгги уч мавсумдаги энг яхши натижа билан якунлаш имкони ҳам мавжуд.\n• Дортмундликлар бундеслига доирасидаги сўнгги беш учрашувдан фақат биттасида ғалаба қозонишди, холос!\n• "Герта" га қарши баҳс "Боруссия Д" учун мавсумдаги 52 учрашувдир.\n• "Герта" футболчиси Адриан Рамос 10 бор рақиблар дарвозасини ишғол этди. Шу пайтгача "Герта" таркибида фақат Эрик Беергина биринчи даврани 10 та гол урган ҳолда якунлаган эди (1975/76 мавсумда).\n• Адриан Рамос тўпурарлар баҳсида фақат Роберт Левандовскидан ортда бормоқда. Левандовски ҳисобида 11 та гол мавжуд. Демак, бу турда икки тўпурарлар тўқнашувига гувоҳ бўламиз.\n• Йос Лухукай бошқарган жамоалар ҳеч қачон Юрген Клопп устозлигидаги жамоани юта олган эмас.\n• "Боруссия" ҳужумчиси Пиер-Эмерик Обемиянг мавсумда 9 та тўп киритишга муваффақ бўлди. Бундеслига тарихида ҳали ҳеч бир янги сотиб олинган ўйинчи биринчи даврада бунча гол урмаган эди.\n• Дортмунд жамоаси "Герта" га қарши кечган охирги етти ўйиндан фақат биттасидагина мағлубиятга учраган.\n• Жамоаларнинг сўнгги тўрт тўқнашувидан биротасида ҳам "Герта" рақиб дарвозасини ишғол эта олгани йўқ.\n"ВЕРДЕР" БРЕМЕН - "БАЙЕР" ЛЕВЕРКУЗЕН\nСами Хюпия бошчилигидаги "Байер" бу турдаги ғалаба орқали жамоа тарихидаги янги рекордини ўрнатиши мумкин. Леверкузенликлар шу пайтгача ҳеч ҳам биринчи даврани 40 очко билан тугатишмаган.\n• "Вердер" охирги беш та турдаги энг ёмон кўрсатгич сиҳиби бўлиб турибди. Бременликар сўнгги беш учрашувда бор-йўғи БИР очко тўплашни уддалашди! Тўплар нисбати эса 9-20…\n• "Бременлик машшоқлар" жамоаси 16 учрашувда 16 очко йиға олди. Бу "Вердер" нинг 1974/75 мавсумдан буён қайд этган энг ёмон натижасидир.\n• "Вердер" "Байер" ни охирги марта тўрт йил аввал мағлуб этган эди. Бу воқеа 2009 йил 30 май куни Германия Кубоги финалида содир бўлган бўлиб, унда Месут Озил киритган ягона гол "Вердер" га ғалаба келтирган эди.\n"ФРАЙБУРГ" - "ГАННОВЕР 96"\n"Ганновер" мавсум давомида ўтказилган еттита сафар учрашувининг бирортасида ҳам ғалаба қозона олмади. Агар "Фрайбург" ҳам "Ганновер" ни мағлуб этадиган бўлса, шимолликлар янги анти-рекорд соҳибига айланадилар. Бундай натижани 1988/89 мавсумда Франкфуртнинг "Айнтрахт" жамоаси қайд этган эди. Ўшанда Франкфуртликлар биринчи даврадаги барча сафар учрашувларини мағлубиятга учраган ҳолда ўтказишган.\n• "Ганновер" Мирко Сломка бошчилигидаги энг муваффақиятсиз мавсумини ўтказмоқда. Ушбу мураббийнинг ўтган мавсумларда қайд этган натижалари анча яхши эди.\n• "Фрайбург" да ҳам кичик инқироз даври кечмоқда. Бу жамоа охирги беш учрашувнинг ҳаммасида мағлубият аламини тотиб кўришга мажбур бўлди. Бундай натижа, кетма-кет беш мағлубият, 2005 йилда ҳам такрорланган эди. Ўшанда "Фрайбург" ни Фолкер Финке бошқарар эди.\n• Диққатга сазовор жиҳатлардан яна бири шуки, мезбонлар бу мавсумда бирор марта ҳам уй учрашувида зафар қучишмади.\n• "Ганновер" тўпурари Хусти "Фрайбург" га қарши баҳсда жамоасига ёрдам бера олмайди. Унинг ҳисобидаги сариқ карточкалар сони ортиб кетган.и боис бу матчни ўтказиб юборишга мажбур.\n• "Ганновер" "Фрайбург" га қарши кечган охирги тўрт учрашувда ғолиб чиқа олмаганди. Икки та ўйин "Фрайбург" ғалабаси билан якунланган бўлса, яна икки учрашувда дурранг қайд этилган.\n"Гамбург" футболчилари "Майнц" га қарши кечадиган учрашувларда анча муваффақиятли тўп сурадилар. Буни сўнгги тўрт учрашувдаги мағлубиятсиз серия ҳам тасдиқлаб турибди. Маинц шаҳри шарафини ҳимоя қилувчи жамоада эса бунинг акси. Аммо "Майнц" бу нохуш ананага чек қўйиш ниятида.\n• "Гамбург" ўз тарихида илк бор 16 та матчда 16 очко тўплади.\n• "Гамбург" сўнгги учрашувида ғалаба қозонган тақдирда ҳам биринчи даврани турнир жадвалининг иккинчи ярмидан жой олган ҳолда якунлайди.\n• "Майнц" 2009 йилги мавсумда бундеслигага қайтганди. Ўшандан буён бу жамоани Томас Тухел бошқариб келмоқда. Рақиб жамоа - "Гамбург" да эса бу вақт мобайнида 12 та мураббий алмашди!\n• "Гамбург" футболчиси Пиер-Мишел Лазогга учун мавсум ажоиб кечмоқда. Ушбу футболчи ўзининг бундеслигадаги илк мавсумидаёқ 9 та тўп киритишни уддасидан чиқди. Мавсумнинг иккинчи қисми олдинда эканини инобатга олсак, Лазоггада ўзини кўрсатиш учун, албатта, яна имкониятлар бўлади.\n• Ҳакан Калханоглу 19 ёшидаёқ дунёнинг бир қатор топ-клублари эътиборини ўзига жалб эта олди. Афтидан у қишдаёқ бундеслигани тарк этадиганга ўхшайди…\n• "Майнц" шу пайтга қадар бўлиб ўтган учрашувларда "Гамбург" дан саккиз очко олишга эришган. Уларнинг еттитаси, айнан, Тухелъ бошчилигида амалга оширилган.\n"АЙНТРАХТ" БРАУНШВАЙГ - "ХОФФЕНХАЙМ"\nЭътибор қилинг: Бундеслигада яна бир янги – навбати бўйича 846-тўқнашув! "Айнтархт Б" - "Хоффенхайм". Бу икки жамоа шу пайтга қадар тўқнаш келишмаган эди. Бу жамоаларнинг бундеслигадаги илк учрашуви кимнинг ғалабаси билан якунига етар экан?!\n• "Хоффенхайм" уч ўйиндирки мағлубият нима эканини билмай келмоқда. Бу жамоа мавсумдаги умумий тўрт ғалабасидан учтасини сафарда қўлга киритгани эътиборга молик.\n• Саккиз очко билан сўнгги поғонани банд этиб турган "Айнтрахт Б" ҳозиргача 2 та ғалабага эришди. Уларда таслим этилган рақиблар эса анча кучли жамоалардир: "Байер" ва "Волфсбург".\n• "Хоффенхайм" бундеслигада иштирок этаётганидан бери бирор марта ҳам биринчи давранинг сўнгги тур учрашувида уч очко қўлга кирита олмаган.\n• Брауншвайглик футболчилар бор-йўғи 9 марта рақиблар давозабонларини ҳафа қилишни уддасидан чиқишди. Бу ҳозирча бундеслигадаги энг ёмон натижа бўлиб турибди.\n• "Айнтрахт" бутун жамоа бўлиб 9 марта тўп киритган бўлса, "Хоффенхайм" футболчиси Роберт Фирминонинг ўзи рақиблар дарвозасини 8 марта ишғол қилишга улгурди.\n"НЮРНБЕРГ" - "ШАЛКЕ 04"\nБундеслигада 16 та тур учрашувлари ўтказилди, лекин "Нюрнберг" бирор марта ҳам ғалаба қозона олмади. Агар нюрнберглик футболчилар охирги турда ҳам ғолиб бўла олишмаса, бундеслигада янги антирекорд ўрнатилиши гувоҳи бўлишимиз мумкин.\n• Ҳали бирорта ўйинда ҳам ғалаба қоноа олмаганига қарамай, "Нюрнберг" турнир жадвали сўнгги поғонасида бормаётгани- кишини лол қолдиради. Бу жамоа ҳисобида 10 очко мавжуд. Бу очколарнинг ҳаммаси дурранг ўйнаш орқали қўлга киритилган.\n• Учрашув мезбонлари "Шалке" га қарши кечган охирги уч уй учрашувини ғолиб сифатида якунлашган.\n• "Шалке" охирги марта Нюрнбергда 2009/10 мавсумнинг илк турида ғалаба қозонганди. Ўшанда Феликс Магат бошқарувида бўлган "Шалке" 2-1 ҳисобида зафар қучганди. Жамоанинг иккита тўпини ҳам Кевин Куранйи киритганди.\n• Тарихга назар солинса, "Нюрнберг" "Шалке" ни кўпинча 3 та тўп фарқи билан мағлуб этганига гувоҳ бўлиш мумкин. Нюрнбергда бўлиб ўтган сўнгги иккита учрашувда ҳам 3-0 ва 4-1 ҳисоблари қайд этилган.\n"БОРУССИЯ" МЁНХЕНГЛАДБАХ - "ВОЛФСБУРГ"\nТурнир жадвалида тўртинчи ва бешинчи поғоналарни банд этиб турган икки жамоа баҳси кўпчиликда қизиқиш уйғотмоқда. "Бўрилар" жамоаси асосий рақибида ўзиб кетиш учун тўртта тўп фарқи билан ғалаба қозониши талаб этилади. Аммо учрашувнинг "Боруссия М" майдонида ўтказилишини инобатга олсак, бу осон бўлмайди.\n• "Волфсбург" ҳисобида 29 очко мавжуд. Агар "бўрилар" "Боруссия М" дан очко олишни уддалайдиган бўлишса, жамоа ўзи учун ажоиб натижа қайд этади. Боиси "Волфсбург" фақатгина 2004/2005 йилги мавсум биринчи даврасини 30 очко билан якунлаган эди.\n• Мёнхенгладбахнинг "Боруссия" жамоаси учун ҳам мавсум ажоиб тарзда кечмоқда. Бу жамоа уй учрашувларининг 8 тасида майдонни ғолиб сифатида тарк этиб келишаётир.\n• "Волфсбург" ҳам сафар учрашувларидан кўра уйда ўтадиган матчларда муваффақиятлироқ ўйин намойиш этади. "Бўрилар" 29 очконинг 10 тасинигина сафарда қўлга киритишган.\n• Бу икки жамоа 13 марта Мёнгхенгладбахда баҳс юритишган бўлиб, "Боруссия-Парк" даги учрашувларнинг фақат олтитасида мезбонлар зафар қучишган. Қолган еттита баҳс мехмонлар фойдасига хал бўлган.\n"Голливуд ФК" нинг Клублар ўртасидаги Жаҳон Чемпионатида иштирок этиши боис 17 турнинг энг қизиқ ўтиши кутилаётган баҳсларидан бири бироз кечроқ ўтказиладиган бўлди. Бу ўйин 29 январ куни тунги соат 00:00 да бўлиб ўтади.\n• "Бавария" "Штутгарт" га қарши кечган охирги тўққиз ўйиннинг барчасида зафар қучган. Бу ўйинларда жами 30 марта "Штутгарт" дарвозаси ишғол этилган.\n• Ушбу икки жамоанинг сўнгги тўқнашуви 2013 йилнинг 1 июн куни бўлиб ўтганди. Германия Кубоги финалида баҳс юритган жамоалар баҳсида "Бавария" 3-2 ҳисобида ғалаба қозонганди.\n• "Штутгарт" га қарши кечган охирги 12 та учрашувда киритилган 13 та тўпда Франк Рибери бевосита иштирок этган (6 та гол, 7 та голга ҳаммуаллифлик).\n• "Бавария" умумий ҳисобда 55 марта "Штутгарт" дан устун келган.\nТурнинг марказий учрашуви: "БОРУССИЯ М" : "ВОЛФСБУРГ"\nГувоҳи бўлганингиздек, 17 тур учрашувлари ичида бир қатор қизиқарли ўтиши кутилаётган баҳслар мавжуд. Уларни томоша қилиш орқали яна бир бор Еврофутбол ҳавосидан бахра олиш имконига эга бўласиз, деб ўйлаймиз. Бу тур ўйинлари якунлангач бундеслигада қисқа муддатли танаффус эълон қилинади. Бу вақт оралиғида жамоалар иккинчи даврага тайёргарлик олиб борадилар. Қолаверса, таркибни кучайтириш тўғрисида бош қотираётган клублар сафида ўзгаришлар бўлиши ҳам кутилмоқда. Шу ва шу каби бундеслига атрофидаги янгиликлар билан "Championat.asia" да қишки таътил вақтида ҳам танишиб бориш имконига эгасиз.


Саксовул экилган майдон 103 минг гектардан ошди — “Qoraqalpog'iston tongi” gazetasi\nСаксовул экилган майдон 103 минг гектардан ошди\nОрол муаммосининг оқибатларини бартараф этиш, экологик вазиятни яхшилаш, юз бериши мумкин бўлган фавқулодда вазиятларнинг олдини олиш мақсадида олиб борилаётган саксовул экиш ишлари самарли давом этмоқда.\nБугунги кунга қадар Қорақалпоғистон Республикаси шаҳар ва туманларининг ўрмон хўжаликлари, ободонлаштириш бошқармалари ходимлари ҳамда маҳаллий аҳоли иштирокида саксовул уруғини йиғиш бўйича бир қатор ишлар амалга оширилди.\n20 янаврь куни ўтказилган тадбирларга жами 1040 киши, шундан 200 дан ортиғи тайёрланган уруғларни қопларга жойлаштириш, 775 нафари ерни экишга тайёрлаш ва экиш ишларида иштирок этди. Уларнинг 533 нафари бошқа вилоятлардан келиб ишлаётган фуқаролар ҳисобланади. Шунингдек, 65 нафар киши Орол бўйи ҳудудидаги участкаларга ўтин жамғармасини ташкил этиш ишларини олиб бормоқда. Мазкур ишларга жами 549 та техника, 2 та самолёт жалб қилинди.\nМавсум бошидан буён саксовул экиш учун жами 326060 гектардан ортиқ майдон тайёрланди. Шундан 103 минг 235 гектарига 412 минг 275 килограмм саксовул уруғи экилди.\nУшбу ишларга жалб қилинган АН-2 самолёти ёрдамида 51800 гектар ерга 156600 килограмм саксовул уруғи сепилди.\nШу кунга қадар жами 622500 килограмм саксовул уруғи тайёрланди.\nБугунгидек, қор ва ёмғирли кунларда саксовул экиш ишларида иштирок этаётган ишчиларга барча қулай шароитларни яратиш мақсадида иссиқ кийим-кечак, палаткалар ва вагонларда дам олиш жойлари ажратилган. Ишчилар уч маҳал иссиқ овқат билан таъминланмоқда.


ҚОРАҚАЛПОҒИСТОНДА ЙИРИК СУВ ИНШООТЛАРИ ТАЪМИРЛАНМОҚДА\nАйни кунларда қорақалпоғистонлик сувчилар йирик гидроиншоотлар, гидроузеллардаги сув дарвозаларини таъмирлашга алоҳида эътибор қаратмоқдалар. Жумладан, “Суенли” ирригация тизими бошқармаси балансидаги “Суенли” каналининг 48\nЮртимизнинг кўп минг сонли сувчилар жамоасини, уларнинг яқинлари ва оила аъзоларини қутлуғ айём – Қишлоқ хўжалиги ходимлари куни билан самимий муборакбод этаман. Ҳаммамизга яхши аёнки, сувчилик савобли касб. Йил бўйи бобо деҳқонларимизга елк\n09 \_ Декабрь \_ 2020\nСУВ ХЎЖАЛИГИ СОҲАСИ ХОДИМЛАРИГА БАЙРАМ ТАБРИГИ\nБугун Ўзбекистон Республикаси Конституцияси қабул қилинганига 28 йил тўлди. Конституциямиз халқимиз узоқ йиллар орзу қилган миллий мустақиллигимиз ва ривожланиш\n2021 Ортиқроқ 47971 одам.


"Пахтакор" - АГМК учрашуви превьюси\n16 март, 2018, 16:24\nСуперлиганинг 3-турида "Пахтакор" АГМК жамоасини қабул қилади.\nОлмалиқ шаҳри жамоасига қарши "Пахтакор" чемпионатлар тарихида 20 учрашувда майдонга тушган. 14 беллашув "шерлар" ғалабаси билан якунланган. 2 ўйин дуранг билан тугаган ва 4 бор рақиб муваффақиятга эришган.\nТошкентда АГМК бир марта, 2013 йил 2:1 ҳисобида зафар қучган. "Пахтакор" олмалиқликлар дарвозасини 30 бор ишғол қилган. Ўзаро ўйинларда жамоамиз тўпурарлари Одил Аҳмедов, Шерзод Каримов ва Игорь Сергеев саналади. Улар ҳисобида 5тадан гол бор. Александр Гейнрих ҳамда Владимир Козак эса 2 мартадан рақиб дарвозасини ишғол қилишган.\n"Пахтакор" ва АГМК ўртасидаги 21-тўқнашув 18 март, якшанба куни 18:00да "Пахтакор" стадионида бошланади.


Ҳиндистон шимолида юз берган тартибсизликлар натижасида 20дан ортиқ киши ҳалок бўлди\n14:07 / 03.06.2016\nҲиндистон пойтахтидан 150 км узоқда жойлашган Матхура шаҳрида сектантлар томонидан амалга оширилган оммавий тартибсизликлар натижасида камида 21 киши қурбон бўлган, 100дан ортиқ инсон турли даражада тан жароҳати олган, деб хабар қилмоқда Уттар-Прадеш штати полиция маҳкамаси.\nҲуқуқ посбонлари маълумотларига кўра, полициячилар "Жай Гурудев" сектасининг 3000 нафар агрессив кайфиятдаги аъзолари билан 2 июнь кечқурун шаҳарнинг Жаваҳар Боғида тўқнаш келган.\nСектантлар 3 йил муқаддам паркнинг 100 гектардан ортиқ ерини ноқонуний эгаллаб олишган эди. Улар ўтган муддат мобайнида президент ва бош вазир истеъфосидан тортиб, бензин ва ёқилғи нархини арзонлаштириш каби турли хил талаблар билан ҳудуд назоратини сақлаб туришган эди.\nТартибни сақлаш ходимлари ҳудудни зудлик билан бўшатиш тўғрисидаги суд қарори ижросини таъминлаш учун келишганида тўқнашувлар юз берган.\nПолициячилар таёқлар, тош ва ҳатто ўқотар қуроллар билан қуролланган оломонга дуч келган.\nШтат полицияси раҳбари Жавод Аҳмаднинг сўзларига кўра, дастлаб унинг ходимлари сектантлар босимини электршокер ва ёш оқизувчи газ ёрдамида қайтариб туришган.\n"Аммо, ходимлардан бири бошидан отиб ўлдирилгач, яна бири тошбўрон қилингач, полицияга ҳам ўқ узишга рухсат берилган. Оқибатда 19 нафар диндор фаол ўлдирилди", - деб баёнот берган Аҳмад.\nУнинг айтишича, 100дан ортиқ жабрланганлардан камида 20 нафари полициячилардир.


Ўзбек-Афғон чегарасидаги отишмада инсонлар ҳалок бўлган - BBC Uzbek - O'zbekiston\nЎзбек-Афғон чегарасидаги отишмада инсонлар ҳалок бўлган\nСўнгги янгиланиш 16 март 2013 - 11:50 GMT\nЎзбекистон Чегара қўмитасига кўра, Ўзбек-Афғон чегарасидаги Амударё ўртасида жойлашган "Пайғамбар Орол" қўриқхонаси ҳудудига 30 тача Афғонистон фуқароси ўтган. Ўзбек чегарачилари ва чегарани бузувчилар ўртасидаги тўқнашувда уч Афғон ҳалок бўлган.\nХабарни Ўзбекистондаги 12news.uz веб-сайти тарқатган.\n12news.uz Ўзбекистон Чегара қўмитаси матбуот хизматига таянади.\nЎзбек Чегара қўмитасига кўра, ҳодиса 14 март, пайшанба куни юз берган.\n12news.uz хабарига кўра, Ўзбек-Афғон чегарасидаги Амударё ўртасида жойлашган Пайғамбар Орол деб аталадиган Ўзбекистонга тегишли бўлган ҳудудда Ўзбек чегарачилари 30 тача Афғон фуқароси юрганини кўриб қолганлар.\nЎзбек чегарачилари бу ҳудудни тарк этишни талаб қилганлари, чегарачиларнинг қонуний талабини Афғонлар инкор этганлари айтилади.\nЎзбек веб-сайтига кўра, Афғонистон фуқароларидан 10 тачаси чегарачиларга ҳужум қилиб, уларнинг қўлларидаги қуролларни тортиб олишга ҳаракат қилганлар.\n"Ўзларининг хавфсизликлари учун чегарачилар наряди бир неча огоҳлантирувчи ўқ отишга мажбур бўлган, шундан кейин ҳужум қилганларга қарши қурол қўллашга мажбур бўлганлар. Тўқнашув оқибатида тўрт Афғонистон фуқароси ўқотар қуролдан жароҳат олган, улардан уч нафари кейинроқ ҳаётдан кўз юмган. Қолган чегара бузувчилар ўз мамлакатларининг ҳудудида яширинганлар. Қўшни мамлакатнинг ярадор фуқаросига тез тиббий ёрдам кўрсатилди", деган хабарни Ўзбекистон Чегара қўмитаси матбуот хизмати тарқатган.\nЎзбек веб-сайти хабар қилишича, ўша куни ҳалок бўлган Афғонларнинг жасадлари ва қўлга олинганларни Афғонистон томонига беришга қарор қилинган, бироқ Афғонистон чегарачилари ўз фуқароларини қабул қилишдан бош тортганлар.\nВеб-сайт охирги пайтларда афғонистонликлар томонидан Ўзбекистонга тегишли бўлган орол томонга ўтиш, яъни икки давлат чегарасини бузиб ўтиш ҳоллари кўпайган.\nЎзбек Чегара қўмитаси шу йилнинг бошидан буён 22 марта ана шундай ҳодиса юз бергани, Афғонистоннинг 105 фуқароси қўлга олингани ҳақида хабар қилган.\nПайғамбар Орол Сурхондарё вилояти маркази Термиз шаҳридан 20 километрча шимоли-ғарбда жойлашган.\nОрол ҳудуди 30 квадрат километрни ташкил этади.\nУ ерда 1963 йилгача қишлоқ бўлган, 1960 йилдан орол ҳудудида ёввойи ҳайвонларни асраш мақсадида қўриқхона ташкил этилган.\nАфғонистоннинг Тожикистон Бадахшонидаги ўтиш қийин тоғли ҳудудларидан фарқли ўлароқ Совет замонида Ўзбекистоннинг Сурхондарё вилоятига чегарадош жойлари қаттиқ мустаҳкамланган.\nТермизнинг ҳайвонот боғидан Амударёнинг Афғонистон соҳилидаги ҳудуди яққол кўриниб туришига қарамасдан, бу жойларда чегарадан умуман ўтиб бўлмас шароит яратилган.\nУлкан ҳудудда оёқ излари кўринадиган нейтрал зоналар ташкил этилган, тиканли симлар тортилган.\nШунинг учун бу ҳудудларни наркотик моддаларни олиб ўтувчилар ўзлари учун қулай деб билмаганлар.\nПайғамбар Оролда пайдо бўлган Афғонларнинг мақсадлари нима бўлгани ҳозирча номаълум.\nАфғон-Ўзбек чегарасига яқинлашган жангариларга қарши амалиётлар кетмоқда


Газета Норма маслахатчи / 2016 год / № 45 / Суд иши\nАЖ филиали (харидор) МЧЖ (етказиб берувчи) билан 300 млн сўмга етказиб бериш шартномасини тузди. МЧЖ белгиланган муддатда унга бутун маҳсулотни етказиб берди. Бироқ филиал унинг ҳақини тўлиқ тўламади, унда 210 млн сўм қарз қолди.\nМЧЖ АЖ филиалидан 210 млн сўм асосий қарз, 1 050 минг сўм давлат божи ва 7 200 сўм почта харажатларини ундириш ҳақида хўжалик судига даъво тақдим этди. Мажлис давомида суд жавобгарни алмаштирди ва АЖни ишда иштирок этиш учун жалб этди.\n– Биз шартномавий мажбуриятларимизни бажардик ва 300 млн сўмлик товарни етказиб бердик, АЖ филиали эса олдиндан тўлов сифатида атиги 90 млн сўм ўтказди. Талабларимизни тасдиқловчи юкхат-ҳисобварақ-фактура ва ўзаро ҳисоб-китоблар далолатномасини судга тақдим этдик, у мажлис давомида бизнинг розилигимиз билан жавобгарни алмаштирди. Биз АЖдан қарзни ва суд харажатларини ундириб беришни сўраймиз.\n– АЖ филиали бош ташкилотни хабардор қилмасдан МЧЖ билан етказиб бериш шартномасини тузган. Биз бундан бехабар эдик, шу сабабли шартномага кўра олинган товар ҳақини бош ташкилот эмас, филиал тўлаши керак деб ҳисоблаймиз. Қарзни филиалдан ундиришингизни ва АЖни жавобгарликдан озод қилишингизни сўраймиз.\nБиринчи инстанция суди иш материалларини ўрганиб, даъвогарнинг важ-далиллари ва жавобгарнинг эътирозларини тинглаб ва муҳокама қилиб, қонун ҳужжатлари қоидаларини таҳлил этиб, МЧЖ АЖ филиалидан асосий қарз суммаси (210 млн сўм) ва суд харажатларини ундириш даъвоси билан судга мурожаат қилишига сабабчи бўлган юқоридаги далиллар тасдиғини топди.\nХўжалик суди ФКнинг 14, 236 ва 333-моддаларига асосланиб, ёзма далиллар билан тасдиқланадиган асосий қарз ва суд харажатларини тўлаш қисмидаги даъво талабларини асосли деб ҳисоблаб, даъвони тўлиқ ҳажмда қондирди.\nАкциядорлик жамияти ўз филиалининг мажбуриятлари бўйича жавобгарлиги «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуннинг 7-моддаси 6-қисмида белгиланган.\nХПКнинг 23-моддасида хўжалик судига тааллуқли низолар келиб чиқиши мумкин бўлган ҳуқуқий муносабатлар қатнашчиларининг субъектли таркиби белгиланган. Унга юридик шахслар, юридик шахс тузмаган ҳолда тадбиркорлик фаолиятини амалга ошираётган ва якка тартибдаги тадбиркор мақомини қонунда белгиланган тарзда олган фуқаролар, шунингдек хўжалик ширкатлари ва жамиятлари иштирокчиси бўлган жисмоний шахслар киритилган. Шу билан бирга акциядорлик жамияти филиаллари юридик шахс ҳисобланмайди (ФКнинг 47-моддаси 3-қисми) ва шу сабабли хўжалик суди жараёнида мустақил иштирокчи бўла олмайди. Шу муносабат билан агар даъво юридик шахснинг ўзига эмас, балки унинг филиалига нисбатан тақдим этилган бўлса, у ҳолда юридик шахснинг ўзини ишда иштирок этишга жалб қилиш суд томонидан ХПКнинг 38-моддасига мувофиқ ҳал этилади (ОХС Пленумининг 15.07.2007 йилдаги 162-сон қарори 9-банди). Чунончи, хўжалик суди даъво юзасидан жавоб бериши керак бўлган шахсга нисбатан тақдим этилмаганлигини аниқлаб, ҳал қилув қарорини қабул қилгунга қадар даъвогарнинг розилиги билан дастлабки жавобгарни тегишлисига алмаштириши, яъни жавобгар сифатида ишда иштирок этиш учун акциядорлик жамиятини жалб этиши мумкин. Агар даъвогар жавобгарни бошқа шахсга алмаштиришга рози бўлмаса, суд яна даъвогар билан келишган ҳолда ушбу шахсни иккинчи жавобгар сифатида жалб этиши мумкин.\nФКнинг 236-моддасига мувофиқ, мажбуриятлар мажбурият шартларига ва қонун ҳужжатлари талабларига мувофиқ лозим даражада бажарилиши керак. ФКнинг 437-моддасига асосан, маҳсулот етказиб бериш шартномасига мувофиқ тадбиркорлик фаолияти билан шуғулланаётган маҳсулот етказиб берувчи-сотувчи шартлашилган муддатда ёки муддатларда ўзи ишлаб чиқарадиган ёхуд сотиб оладиган товарларни сотиб олувчига тадбиркорлик фаолиятида фойдаланиш учун ёки шахсий, оилавий мақсадларда, рўзғорда ва шунга ўхшаш бошқа мақсадларда фойдаланиш билан боғлиқ бўлмаган бошқа мақсадларда фойдаланиш учун топшириш, сотиб олувчи эса товарларни қабул қилиш ва уларнинг ҳақини тўлаш мажбуриятини олади. Сотиб олувчи товарнинг ҳақини тарафларнинг келишуви билан белгиланадиган баҳода тўлашга мажбур. Шу сабабли асосий қарзни тўлашга доир даъво талаблари тўлиқ асосланган. Даъво қондирилганлиги муносабати билан эса ҳукм қилинган сумма тегишли жавобгар сифатида жалб этилган юридик шахсдан ундирилиши керак.\nЮқоридагиларни ҳисобга олган ҳолда суд даъво талабларини тўлиқ қондириш ҳақида тўғри қарор қабул қилган.\nКелтирилган вазиятда сотиб олувчи низони судгача ҳал этиш чораларини кўрмаган. Бу бош ташкилот – АЖ суд харажатлари тарзида қўшимча харажат қилишига олиб келган. Қонун ҳужжатларида ва, хусусан, ФКда бундай вазиятларда қандай йўл тутиш мумкинлиги етарлича батафсил кўрсатиб ўтилган.\nАслида қарз масаласини ҳал этиш мумкин эди. Мисол учун, етказиб бериш шартномасига ўзгартиришлар киритиш ва якуний ҳисоб-китоб қилиш муддатини кечиктириш мумкин эди. Бундан ташқари, АЖ филиали ва АЖнинг ўзи ФКда назарда тутилган мажбуриятларни бажариш усулларини ўзгартириш ҳақида (воз кечиш, кафиллик, гаров ва б.) МЧЖ билан келишиб олиши мумкин эди. Улар қарз олиш ёхуд сотувчининг розилиги билан қарзни АЖга ёки учинчи шахсларга ўтказиш имкониятидан ва низони ҳал этишнинг бошқа усулларидан ҳам фойдаланмаганлар.\nПрочитано: 1398 раз(а)


Сурункали гастрит, ошқозон ва ўн икки бармоқ ичак яра касалликлари келиб чиқишининг асосий сабаблари нималар? - Darakchi\nСурункали гастрит, ошқозон ва ўн икки бармоқ ичак яра касалликлари келиб чиқишининг асосий сабаблари нималар?\nСАЛОМАТЛИК 02.09.2021, 17:33\nССВ матбуот хизмати Республика ихтисослаштирилган хирургия илмий-амалий тиббиёт маркази бўлим раҳбари, тиббиёт фанлари доктори Олим Ғуломовга мурожаат қилди:\n— Сурункали гастрит — ошқозон шиллиқ қавати яллиғланиши ҳамда ўзгаришлари оқибатида ундаги қайта тикланиш жараёнининг бузилиши, безлар атрофияси ва ҳаракат фаолиятининг ўзгариши билан кечадиган сурункали касаллик.\nСурункали гастрит аҳоли орасида кенг тарқалган хасталиклар гypyҳигa киради ва кўпроқ (50-80 фоиз ҳолларда) катта ёшдаги эркакларда учрайди.\nБу хасталик ҳам ўткир гастрит каби қатор омиллар таъсирида юзага келади.\nСурункали гастритнинг алиментар сабаблари қуйидагилар:\nтаом истеъмол қилиш тартиби ва сифатининг бузилиши;\nовқатланиш оралиғининг узоқ муддат чўзилиши, таомни яхши чайнамасдан тез-тез ейиш;\nиссиқ суюқликлар ва қаттиқ овқатларнинг ошқозон шиллиқ қаватига бевосита салбий таъсири;\nаччиқ зираворлар ҳамда спиртли ичимликларни истеъмол қилиш, тамаки ва носвой чекиш;\nқийин ҳазм бўладиган, дудланган, ёғли таомларни мунтазам истеъмол қилиш, оч юриш, уйқудан олдин тўйиб овқатланиш;\nистеъмол қилинадиган таомларнинг калорияси паст бўлиши, мунтазам равишда иссиқ чой ва қаҳва ичиш.\nкасбга боғлиқ салбий таъсирлар (иссиқ цех, кимёвий бўёқ, цемент ва пахтани қайта ишлаш заводлари каби жойларда)\nбаъзан дорилар ва қишлоқ хўжалигидан айрим кимёвий воситалардан узоқ муддат ҳамда нотўғри фойдаланиш оқибатида ошқозон шиллиқ қавати зарарланади.\nОшқозон ва ўн икки бармоқ ичак яра касаллиги — сурункали, қайталанувчи, қўзиш ва тинч даврлар алмашиниб келувчи касаллик бўлиб, унинг асоси — шиллиқ қаватда яра ҳосил бўлиши ҳисобланади.\nОшқозон ва ўн икки бармоқ ичак яра касаллигининг келиб чиқиши кўп омилли бўлиб, унинг келиб чиқишига наслий, руҳий, алиментар (овқатланиш билан боғлиқ), механик, хеликобактер пилори бактерияси, зарарли одатлар ва айрим дори воситаларидан узоқ муддат фойдаланиш кабилар сабаб бўлади.\nШунингдек, асабийлашиш, стресс, ошқозон шираси ишлаб чиқарилишини кучайтирувчи аччиқ, дудланган, хамирли таомлар, пишириқлар, қуруқ ва совуқ овқатлар, овқатланиш мунтазамлигининг бузилиши, шакар маҳсулотлари, қаҳва ва бошқалар ҳам касаллик юзага келишига сабаб бўлиши мумкин.\nКеча юртимизда 450 нафардан ортиқ кишида коронавирус, 17 нафар кишида пневмония аниқланди\nССВ: Грипп "беозор" касаллик эмас\nСоч тўкилиши қандай содир бўлади?


Тушкунликдан чиқишнинг 13 усули - 23 Июня 2016 - www.SheJoT.CoM\nDonaldPt, lapedZes, napedZes, SuellenSt, sevAcife, esqvesper, stalnTriz, propeef\nГлавная » 2016 » Июнь » 23 » Тушкунликдан чиқишнинг 13 усули\nТушкунликдан чиқишнинг 13 усули\nБаъзида инсон қанчалик олға интилмасин, иши ортга кетиб, омадсизликка учрайди. AdMe.ru нашри қийин вазиятлардан чиқиб кетишнинг бир неча усулларини сизга тавсия этади, асосийси тўхтаб қолмай, ҳаммасини янгидан бошлаш лозим.\n1. Шароитни ўзгартиринг. Баъзан ўзингизга мутлақо нотаниш, бегона жойда бўлиш ҳам ҳаётга бошқача назар ташлашингизга сабаб бўлади. Ким билади дейсиз, балки бу нарса бирор муаммони ҳал қилишда қўл келар?\n2. Спорт билан шуғулланинг. Озгина "яқин масофага югуриш” ҳам инсоннинг ўзига нисбатан ишончини оширади. Бекорга халқимиз "Соғлом танда — соғ ақл” демаган.\n3. Кераксиз, эски буюмлардан воз кечинг. Уйингиз кенгаядиган бўлса, ўйлаш ҳам, нафас олиш ҳам енгиллашади.\n4.Янги танишлар орттириш. Атрофимиздаги одамлар фикрлашимизга таъсир қилади. Ёқимли, ўзгача фикрлайдиган одам билан танишиш фойдадан холи бўлмайди.\n5. Бирор кун "бекорчилик” билан шуғулланиб, ўзингизга дам беринг. Баъзи-баъзида ишни йиғиштириб, уйда дам олишга ҳаракат қилинг. Бир кун дам олганингизда ҳеч нима ўзгармайди, балки хотиржам бўлиш ва ҳамма нарсани ўйлаб кўриш имконияти туғилади.\n6. Ташқи қиёфангизни ўзгартиринг. Сочингизни бошқа рангга бўянг, соч турмагингизни, макияжингизни ўзгартиринг, либосларингизни янгиланг. Бу нарсалар ҳаётга бошқача кўз билан қарашингизга ёрдам беради.\n7. Маслаҳат сўрашдан тортинманг. Агар бирор муаммоли вазиятга тушиб қолсангиз, маслаҳат ва ёрдам сўрашдан уялманг. Бу масалада онангизга мурожаат қилганингиз маъқул, чунки оналар ҳар қандай вазиятда ҳам фарзандини тушунишга, қўллаб-қувватлашга ҳаракат қилади.\n8. Тўғри овқатланишга ҳаракат қилинг. Инсон стрессга тушганда турли фаст-фудларга ружу қўяди, бундан соғлигингиз ёмонлашиши мумкин. Асабийлашган вақтингизда кўпроқ мева ва сабзавотларни истеъмол қилишга киришинг. Улар инсон кайфиятини кўтариш хусусиятига эга.\n9. Бирор курсга ёзилинг. Янги ҳунар ўрганиш — янги имкониятлар калитидир.\n10. Чет тилини ўрганинг. Бу олам чексиз сиз унда яшовчи ягона инсон эмаслигингизни эслатишнинг энг яхши усулларидан биридир. Агар бирорта хитойча ёки инглизча сўзни ўрганишга қурбингиз етса, ҳали келажакдан умид қилсангиз бўлади.\n11. Бир ой мобайнида бирор зарарли одатингиздан воз кечишга ҳаракат қилинг. Ҳамма нарсани бирдан ўзгартиришга интилманг, аста-секинлик билан амалга оширинг. Масалан, ярим тунгача интернетда ўтирмай, вақтлироқ ётишга ҳаракат қилинг. Бир ой мобайнида бунга кўниксангиз, кейинги ойдан бошқа бир ёмон одатдан қутулишга интилинг.\n12. Илгари қўрққан нарсангизни бажаришга ҳаракат қилиб кўринг. Кичкина ғалаба ҳам инсонга кўп нарса бериши мумкин. Қўрқувни енгиш ҳам инсоннинг ўз кучига ишонишига сабаб бўлади.\n13. Бошқаларни, ўзингизни, Коинотни кечиришга ҳаракат қилинг. Агар бизни хафа қилган қилган одамларни кечирадиган бўлсак, ўтмиш ортда қолади, у биз учун ўз аҳамиятини йўқотади. Демак, келажак сари қадам ташлашимиз, яшашимиз учун имкон пайдо бўлади.\nКатегория: Foydali maslahatlar / Полезны советы | Просмотров: 539 | Добавил: iphone | Рейтинг: 0.0/0